text:
οποίο διέρχεται από το άκρο του θαλάμου του οχήματος από την πλευρά του συνοδηγού·
 15.2.4.5.2. εγκαρσίως, το παράλληλο επίπεδο που διέρχεται σε απόσταση 2 m μπροστά από το επίπεδο το οποίο αναφέρεται στο σημείο 15.2.4.5.1.
 15.2.4.5.3. όπισθεν, το επίπεδο που είναι παράλληλο προς το κατακόρυφο επίπεδο το οποίο διέρχεται από τα οπτικά σημεία του οδηγού και βρίσκεται σε απόσταση 1,75 m πίσω από το επίπεδο αυτό·
 15.2.4.5.4. έμπροσθεν, το επίπεδο που είναι παράλληλο προς το κατακόρυφο επίπεδο το οποίο διέρχεται από τα οπτικά σημεία του οδηγού και βρίσκεται σε απόσταση 1 m μπροστά από το επίπεδο αυτό. Στην περίπτωση που το κατακόρυφο εγκάρσιο επίπεδο που διέρχεται από το άκρο του προφυλακτήρα του οχήματος βρίσκεται σε απόσταση μικρότερη του 1 m μπροστά από το κατακόρυφο επίπεδο που διέρχεται από τα οπτικά σημεία του οδηγού, το οπτικό πεδίο πρέπει να περιορίζεται στο εν λόγω επίπεδο.
 Σε περίπτωση που το οπτικό πεδίο που περιγράφεται στα σχήματα 8α και 8β μπορεί να καλυφθεί με το συνδυασμό του οπτικού πεδίου ενός ευρυγώνιου κατόπτρου της κλάσης IV και ενός πρόσθιου κατόπτρου της κλάσης VI, η τοποθέτηση κατόπτρου άμεσης εγγύτητας της κλάσης V δεν είναι υποχρεωτική.
 Σχήματα 8α και 8β
 Οπτικό πεδίο κατόπτρων άμεσης εγγύτητας της κλάσης V
 15.2.4.6. Πρόσθιο κάτοπτρο (κλάση VI)
 Το οπτικό πεδίο πρέπει να είναι τέτοιο ώστε ο οδηγός να μπορεί να βλέπει τουλάχιστον ένα επίπεδο και οριζόντιο τμήμα οδού, το οποίο περιορίζεται από:
 α)
 ένα εγκάρσιο κατακόρυφο επίπεδο που διέρχεται από το άκρο του πρόσθιου τμήματος του οχήματος·
 β)
 ένα εγκάρσιο κατακόρυφο επίπεδο 2 000 mm έμπροσθεν του οριζόμενου στο σημείο α) επιπέδου·
 γ)
 ένα διάμηκες κατακόρυφο επίπεδο παράλληλο προς το διάμηκες κατακόρυφο μέσο επίπεδο που διέρχεται από το άκρο του οχήματος από την πλευρά του οδηγού και
 δ)
 ένα διάμηκες κατακόρυφο επίπεδο παράλληλο προς το διάμηκες κατακόρυφο μέσο επίπεδο και σε απόσταση 2 000 mm από το εξωτερικό σημείο του πλευρικού άκρου του οχήματος απέναντι από την πλευρά του οδηγού.
 Το πρόσθιο τμήμα του οπτικού αυτού πεδίου απέναντι από την πλευρά του οδηγού μπορεί να είναι στρογγυλευμένο με ακτίνα 2 000 mm (βλέπε σχήμα 9).
 Για το καθορισμένο οπτικό πεδίο, βλέπε επίσης σημείο 15.2.4.9.2.
 Οι διατάξεις σχετικά με τα πρόσθια κάτοπτρα είναι υποχρεωτικές για τη διενέργεια περαιτέρω ελέγχων σε οχήματα των κατηγοριών N2 > 7,5 t και N3 (όπως ορίζεται στο σημείο 12.5).
 Εάν οχήματα των κατηγοριών αυτών δεν πληρούν τις απαιτήσεις με τη χρήση πρόσθιου κατόπτρου ή συσκευής κάμερας/οθόνης πρέπει να χρησιμοποιείται σύστημα υποστήριξης της όρασης. Στην περίπτωση συστήματος υποστήριξης της όρασης, αυτή η συσκευή πρέπει να επιτρέπει να γίνεται αντιληπτό αντικείμενο ύψους 50 cm και διαμέτρου 30 cm εντός του πεδίου που ορίζεται στο σχήμα 9.
 Σχήμα 9
 Οπτικό πεδίο των πρόσθιων κατόπτρων της κλάσης VΙ
 15.2.4.6.2. Ωστόσο, εάν ο οδηγός μπορεί να δει, συνυπολογίζοντας τα εμπόδια που δημιουργούνται από τους ορθοστάτες A, μια ευθεία γραμμή 300 mm έμπροσθεν του οχήματος σε ύψος 1 200 mm από την επιφάνεια του οδοστρώματος και η οποία βρίσκεται μεταξύ ενός διαμήκους κατακόρυφου επιπέδου παράλληλου προς το διάμηκες κατακόρυφο μέσο επίπεδο που διέρχεται


text:
από το άκρο του οχήματος από την πλευρά του οδηγού και ενός διαμήκους κατακόρυφου επιπέδου παράλληλου προς το διάμηκες κατακόρυφο μέσο επίπεδο σε απόσταση 900 mm έξωθεν του εξωτερικού σημείου του πλευρικού άκρου του οχήματος απέναντι από την πλευρά του οδηγού, δεν είναι υποχρεωτική η τοποθέτηση πρόσθιου κατόπτρου της κλάσης VI.
 15.2.4.6.3. Για τους σκοπούς των σημείων 15.2.4.6.1 και 15.2.4.6.2, τα μέρη που είναι μόνιμα τοποθετημένα στο όχημα και τα οποία βρίσκονται πάνω από τα σημεία των οφθαλμών του οδηγού και μπροστά από το εγκάρσιο κατακόρυφο επίπεδο που διέρχεται μέσω της πλέον προωθημένης επιφάνειας του πρόσθιου προφυλακτήρα του οχήματος δεν λαμβάνονται υπόψη κατά τον καθορισμό του εμπρόσθιου άκρου του οχήματος.
 15.2.4.7. Κάτοπτρο κατηγορίας L (κλάση VII).
 15.2.4.7.1. Εξωτερικό κάτοπτρο οδήγησης στην πλευρά του οδηγού
 Το οπτικό πεδίο πρέπει να είναι τέτοιο ώστε ο οδηγός να μπορεί να βλέπει τουλάχιστον ένα επίπεδο και οριζόντιο τμήμα δρόμου πλάτους 2,50 μέτρων, το οποίο να ορίζεται από ένα επίπεδο παράλληλο προς το κατακόρυφο διάμηκες μέσο επίπεδο και το οποίο να διέρχεται από το άκρο του οχήματος από την πλευρά του οδηγού και να εκτείνεται από απόσταση 10 μέτρων πίσω από τα οπτικά σημεία του οδηγού έως τον ορίζοντα (βλέπε σχήμα 10).
 Σχήμα 10
 Οπτικό πεδίο των κατόπτρων της κλάσης VII
 15.2.4.7.2. Εξωτερικό κάτοπτρο οδήγησης στην πλευρά του συνοδηγού
 Το οπτικό πεδίο πρέπει να είναι τέτοιο ώστε ο οδηγός να μπορεί να βλέπει τουλάχιστον ένα επίπεδο και οριζόντιο τμήμα δρόμου πλάτους 4 μέτρων, το οποίο να ορίζεται από ένα επίπεδο παράλληλο προς το κατακόρυφο διάμηκες μέσο επίπεδο και το οποίο να διέρχεται από το άκρο του οχήματος από την πλευρά του οδηγού και να εκτείνεται από απόσταση 20 μέτρων πίσω από τα οπτικά σημεία του οδηγού έως τον ορίζοντα (βλέπε σχήμα 10).
 15.2.4.8. Στην περίπτωση κατόπτρων που αποτελούνται από περισσότερες της μιας ανακλώσες επιφάνειες οι οποίες είτε διαθέτουν διαφορετική καμπυλότητα είτε σχηματίζουν μεταξύ τους γωνία, τουλάχιστον μία από τις ανακλώσες επιφάνειες πρέπει να καλύπτει το οπτικό πεδίο και να έχει τις διαστάσεις (σημείο 6.1.2.1.2.2.) που ορίζονται για την κλάση στην οποία ανήκουν.
 15.2.4.9. Εμπόδια
 15.2.4.9.1. Εσωτερικό κάτοπτρο οδήγησης (κλάση Ι)
 Το οπτικό πεδίο μπορεί να περιορίζεται από την ύπαρξη στηριγμάτων κεφαλής και διατάξεων, όπως αλεξήλια, οπίσθιοι υαλοκαθαριστήρες, θερμαντικά στοιχεία και φανός/οί πέδησης της κατηγορίας S3 ή από συστατικά του αμαξώματος, όπως κολώνες παραθύρων σε οπίσθιες ανοιγόμενες δίφυλλες θύρες, υπό τον όρο ότι το απαιτούμενο οπτικό πεδίο περιορίζεται μόνο μερικώς. Η παρεμπόδιση του οπτικού πεδίου μετράται με τα στηρίγματα κεφαλής στη χαμηλότερη δυνατή θέση τους και με αναδιπλωμένα τα αλεξήλια.
 15.2.4.9.2. Εξωτερικά κάτοπτρα (κλάσεις ΙΙ, III, IV,V και VI)
 Στα οπτικά πεδία που καθορίζονται παραπάνω, η παρεμπόδιση που οφείλεται στο αμάξωμα και στα συστατικά στοιχεία του, όπως τα λοιπά κάτοπτρα θαλάμου, οι χειρολαβές θυρών, οι φανοί ένδειξης όγκου, οι δείκτες κατεύθυνσης, οι πρόσθιοι και οπίσθιοι προφυλακτήρες, καθώς και τα στοιχεία καθαρισμού των ανακλωσών επιφανειών, δεν λαμβάνεται υπόψη εάν καλύπτει συνολικά ποσοστό μικρότερο από το 10 τοις εκατό του καθορισμένου οπτικού πεδίου. Στην περίπτωση οχήματος σχεδιασμένου και κατασκευασμένου για ειδικούς σκοπούς όπου, λόγω των ειδικών χαρακτηριστικών του,

type: contracts

jurisdiction: EU


text:
δεν είναι εφικτό να πληρούται η εν λόγω απαίτηση, η παρεμπόδιση του απαιτούμενου οπτικού πεδίου κατόπτρου κλάσης VI που οφείλεται στα ειδικά χαρακτηριστικά δύναται να υπερβαίνει το 10 τοις εκατό αλλά όχι περισσότερο από όσο απαιτείται για την ειδική λειτουργία του.
 15.2.4.10. Διαδικασία δοκιμής
 Το οπτικό πεδίο πρέπει να προσδιορίζεται με την τοποθέτηση ισχυρών φωτεινών πηγών στα οπτικά σημεία και με την εξέταση του ανακλωμένου φωτός στην κάθετη οθόνη ελέγχου. Επιτρέπεται να χρησιμοποιηθούν άλλες ισοδύναμες μέθοδοι.
 15.3. ΣΥΣΚΕΥΕΣ ΕΜΜΕΣΗΣ ΟΡΑΣΗΣ ΠΛΗΝ ΤΩΝ ΚΑΤΟΠΤΡΩΝ
 15.3.1. Η συσκευή έμμεσης όρασης πρέπει να επιτυγχάνει τέτοιες επιδόσεις ώστε ένα κρίσιμο αντικείμενο να μπορεί να παρατηρηθεί εντός του καθορισμένου οπτικού πεδίου, λαμβάνοντας υπόψη την κρίσιμη αντίληψη.
 15.3.2. Η παρεμπόδιση της άμεσης όρασης του οδηγού που οφείλεται στην τοποθέτηση συσκευής έμμεσης όρασης πρέπει να περιορίζεται στο ελάχιστο.
 15.3.3. Για τον υπολογισμό της απόστασης αντίληψης σε περίπτωση συσκευών έμμεσης όρασης τύπου κάμερας-οθόνης, εφαρμόζεται η διαδικασία που αναφέρεται στο παράρτημα 10.
 15.3.4. Απαιτήσεις τοποθέτησης της οθόνης
 Ο οπτικός προσανατολισμός της οθόνης πρέπει να ταυτίζεται σχεδόν με τον προσανατολισμό του κύριου κατόπτρου.
 15.3.5. Τα οχήματα δύνανται να διαθέτουν πρόσθετες συσκευές έμμεσης όρασης.
 15.3.6. Οι διατάξεις του παρόντος κανονισμού δεν εφαρμόζονται στις συσκευές εγγραφής- κάμερας-οθόνης επιτήρησης που ορίζονται στο σημείο 2.1.2.13. Οι εξωτερικές κάμερες επιτήρησης πρέπει είτε να τοποθετούνται σε ύψος τουλάχιστον 2 m πάνω από το έδαφος όταν το όχημα φέρει φορτίο που αντιστοιχεί στη μέγιστη τεχνικά επιτρεπόμενη μάζα του, ή, εάν το κάτω άκρο τους βρίσκεται σε ύψος μικρότερο από 2 m από το έδαφος, δεν πρέπει να προεξέχουν περισσότερο από 50 mm από το συνολικό πλάτος του οχήματος μετρούμενο χωρίς την εν λόγω συσκευή και να έχουν ακτίνες καμπυλότητας τουλάχιστον 2,5 mm.
 16. ΤΡΟΠΟΠΟΙΗΣΕΙΣ ΤΟΥ ΤΥΠΟΥ ΟΧΗΜΑΤΟΣ ΚΑΙ ΕΠΕΚΤΑΣΗ ΤΗΣ ΕΓΚΡΙΣΗΣ
 Κάθε τροποποίηση του τύπου οχήματος κοινοποιείται στη διοικητική αρχή που έχει εγκρίνει τον τύπο οχήματος. Η υπηρεσία μπορεί, εν συνεχεία, είτε:
 16.1.1. να θεωρήσει ότι οι τροποποιήσεις που πραγματοποιήθηκαν δεν είναι πιθανόν να έχουν σημαντική αρνητική επίδραση και ότι σε κάθε περίπτωση το όχημα εξακολουθεί να πληροί τις απαιτήσεις είτε
 16.1.2. να ζητήσει μια επιπλέον έκθεση δοκιμής από την τεχνική υπηρεσία που είναι αρμόδια για τη διεξαγωγή των δοκιμών.
 16.2. Η επικύρωση ή η απόρριψη της έγκρισης, στην οποία προσδιορίζονται οι τροποποιήσεις, κοινοποιείται στα συμβαλλόμενα μέρη της συμφωνίας, τα οποία εφαρμόζουν τον παρόντα κανονισμό, με τη χρήση εντύπου που συμμορφώνεται προς το υπόδειγμα του παραρτήματος 4 του παρόντος κανονισμού.
 16.3. Η αρμόδια αρχή, η οποία χορηγεί επέκταση της έγκρισης, παρέχει αύξοντα αριθμό για κάθε έγγραφο κοινοποίησης που συντάσσεται για τέτοια επέκταση.
 17. ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
 17.1. Η διαδικασία παραγωγής πρέπει να συμμορφώνεται με τις διαδικασίες που ορίζονται στο προσάρτημα 2 της συμφωνίας (E/ECE/324-E/ECE/TRANS/505/Αναθ.2).
 17.2. Κάθε όχημα που εγκρίνεται σύμφωνα με τον παρόντα κανονισμό πρέπει να κατασκευάζεται έτσι ώστε να συμμορφώνεται με τον εγκεκριμένο τύπο ικανοποιώντας τις απαιτήσεις που ορίζονται στο σημείο 15. ανωτέρω.
 18. ΚΥΡΩΣΕΙΣ ΓΙΑ ΤΗ ΜΗ ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
 18.1. Η έγκριση που χορηγείται σε τύπο οχήματος σύμφωνα με τον παρόντα κανονισμό μπορεί να ανακληθεί αν δεν πληρούται η απαίτηση που ορίζεται στο ανωτέρω


text:
σημείο 17.1. ή αν το όχημα δεν περάσει τους ελέγχους που ορίζονται στο σημείο 17.2. ανωτέρω.
 18.2. Αν κάποιο από τα συμβαλλόμενα μέρη της συμφωνίας το οποίο εφαρμόζει τον παρόντα κανονισμό ανακαλέσει έγκριση που είχε προηγουμένως χορηγήσει, γνωστοποιεί πάραυτα την εν λόγω ενέργεια στα υπόλοιπα συμβαλλόμενα μέρη της συμφωνίας που εφαρμόζουν τον παρόντα κανονισμό, με τη διαβίβαση αντιγράφου του εντύπου έγκρισης στο τέλος του οποίου αναγράφεται με μεγάλα γράμματα η μνεία «ΑΝΑΚΛΗΣΗ ΕΓΚΡΙΣΗΣ» με υπογραφή και ημερομηνία.
 19. ΟΡΙΣΤΙΚΗ ΔΙΑΚΟΠΗ ΤΗΣ ΠΑΡΑΓΩΓΗΣ
 Εάν ο κάτοχος της έγκρισης διακόψει οριστικά την παραγωγή ενός τύπου οχήματος που έχει εγκριθεί σύμφωνα με τον παρόντα κανονισμό, ενημερώνει σχετικά την αρχή που χορήγησε την έγκριση. Αφού λάβει τη σχετική κοινοποίηση, η αρχή ενημερώνει τα άλλα συμβαλλόμενα μέρη της συμφωνίας που εφαρμόζουν τον παρόντα κανονισμό με τη διαβίβαση αντιγράφου του εντύπου έγκρισης, στο τέλος του οποίου αναγράφεται με μεγάλα γράμματα η μνεία «ΔΙΑΚΟΠΗ ΠΑΡΑΓΩΓΗΣ», υπογεγραμμένη και με ημερομηνία.
 20. ΟΝΟΜΑΣΙΕΣ ΚΑΙ ΔΙΕΥΘΥΝΣΕΙΣ ΤΩΝ ΤΕΧΝΙΚΩΝ ΥΠΗΡΕΣΙΩΝ ΠΟΥ ΕΙΝΑΙ ΑΡΜΟΔΙΕΣ ΓΙΑ ΤΗ ΔΙΕΞΑΓΩΓΗ ΔΟΚΙΜΩΝ ΕΓΚΡΙΣΗΣ, ΚΑΘΩΣ ΚΑΙ ΤΩΝ ΔΙΟΙΚΗΤΙΚΩΝ ΑΡΧΩΝ
 Τα συμβαλλόμενα μέρη της συμφωνίας που εφαρμόζουν τον παρόντα κανονισμό κοινοποιούν στη Γραμματεία των Ηνωμένων Εθνών τα ονόματα και τις διευθύνσεις των τεχνικών υπηρεσιών που είναι υπεύθυνες για τη διεξαγωγή των δοκιμών έγκρισης και των διοικητικών υπηρεσιών που χορηγούν εγκρίσεις και στις οποίες υποβάλλονται τα εκδιδόμενα σε άλλες χώρες έντυπα που πιστοποιούν την έγκριση ή την απόρριψη ή την επέκταση ή την ανάκληση έγκρισης.
 21. ΜΕΤΑΒΑΤΙΚΕΣ ΔΙΑΤΑΞΕΙΣ
 21.1. Από την επίσημη ημερομηνία έναρξης ισχύος της σειράς τροποποιήσεων 02 επί του παρόντος κανονισμού, κανένα συμβαλλόμενο μέρος που εφαρμόζει τον παρόντα κανονισμό δεν απορρίπτει αίτηση έγκρισης δυνάμει του παρόντος κανονισμού, όπως τροποποιήθηκε από τη σειρά τροποποιήσεων 02.
 21.2. Από την 26η Ιανουαρίου 2006 τα συμβαλλόμενα μέρη που εφαρμόζουν τον παρόντα κανονισμό χορηγούν εγκρίσεις σε τύπο οχήματος όσον αφορά την τοποθέτηση συσκευών έμμεσης όρασης μόνο εφόσον ο τύπος του οχήματος πληροί τις απαιτήσεις του παρόντος κανονισμού, όπως τροποποιήθηκε από τη σειρά τροποποιήσεων 02. Ωστόσο, η προθεσμία αυτή παρατείνεται κατά 12 μήνες ως προς τις απαιτήσεις για την τοποθέτηση πρόσθιου κατόπτρου της κλάσης VI.
 21.3. Από την 26η Ιανουαρίου 2006 τα συμβαλλόμενα μέρη που εφαρμόζουν τον παρόντα κανονισμό χορηγούν εγκρίσεις σε τύπο συσκευών έμμεσης όρασης μόνο εφόσον ο τύπος πληροί τις απαιτήσεις του παρόντος κανονισμού, όπως τροποποιήθηκε από τη σειρά τροποποιήσεων 02. Ωστόσο, η προθεσμία αυτή παρατείνεται κατά 12 μήνες ως προς τις απαιτήσεις για πρόσθιο κάτοπτρο της κλάσης VI ως εξάρτημα και την τοποθέτησή του σε οχήματα.
 21.4. Από την 26η Ιανουαρίου 2010 για οχήματα της κατηγορίας M1 και N1 και από την 26η Ιανουαρίου 2007 για οχήματα των άλλων κατηγοριών, τα συμβαλλόμενα μέρη που εφαρμόζουν τον παρόντα κανονισμό δύνανται να απορρίπτουν την αναγνώριση εγκρίσεων τύπου οχήματος που δεν έχουν χορηγηθεί σύμφωνα με τη σειρά τροποποιήσεων 02 του παρόντος κανονισμού.
 21.5. Από την 26η Ιανουαρίου 2010 για οχήματα της κατηγορίας M1 και N1 και από την 26η Ιανουαρίου 2007 για οχήματα των άλλων κατηγοριών, τα συμβαλλόμενα μέρη που εφαρμόζουν τον παρόντα κανονισμό δύνανται να απορρίπτουν την αναγνώριση εγκρίσεων συσκευής έμμεσης όρασης


text:
που δεν έχουν χορηγηθεί σύμφωνα με τη σειρά τροποποιήσεων 02 του παρόντος κανονισμού.
 21.6. Εγκρίσεις που χορηγήθηκαν σε κάτοπτρα οδήγησης των κλάσεων I ή III δυνάμει του παρόντος κανονισμού στην αρχική του μορφή (σειρά 00) ή όπως τροποποιήθηκε από τη σειρά τροποποιήσεων 01 πριν από την ημερομηνία έναρξης ισχύος της παρούσας σειράς τροποποιήσεων, συνεχίζουν να ισχύουν.
 21.7. Οι διατάξεις του παρόντος κανονισμού δεν απαγορεύουν την έγκριση τύπου οχήματος όσον αφορά την τοποθέτηση κατόπτρων οδήγησης δυνάμει του παρόντος κανονισμού, όπως τροποποιήθηκε από τη σειρά τροποποιήσεων 02, εφόσον το σύνολο ή μέρος των κατόπτρων οδήγησης των κλάσεων I ή III, που τοποθετήθηκαν επί του εν λόγω οχήματος, φέρουν το σήμα έγκρισης που ορίζεται στην αρχική έκδοση (σειρά 00 ή 01) του παρόντος κανονισμού.
 21.8. Ανεξάρτητα από τις διατάξεις των σημείων 21.3 και 21.5 ανωτέρω, για το σκοπό των ανταλλακτικών, τα συμβαλλόμενα μέρη που εφαρμόζουν τον παρόντα κανονισμό συνεχίζουν να χορηγούν εγκρίσεις σύμφωνα με τη σειρά τροποποιήσεων 01 του παρόντος κανονισμού, σε συσκευές έμμεσης όρασης για χρήση σε τύπους οχημάτων που έχουν εγκριθεί πριν από την ημερομηνία που αναφέρεται στο σημείο 21.2 δυνάμει της σειράς τροποποιήσεων 01 του κανονισμού αριθ. 46, και, εφόσον συντρέχει περίπτωση, τις επακόλουθες επεκτάσεις των εν λόγω εγκρίσεων.
 (1) Όπως ορίζεται στο παράρτημα 7 του ενοποιημένου ψηφίσματος σχετικά με την κατασκευή οχημάτων (R.E.3), (έγγραφο TRANS/WP.29/78/Αναθ. 1/Τροπ. 2 όπως τροποποιήθηκε τελευταία από την Τροπ. 4).
 (2) Ένα σύστημα έμμεσης όρασης προορίζεται για την ανίχνευση χρηστών του οδικού δικτύου που πρέπει να ληφθούν υπόψη. Η σημασία ενός χρήστη του οδικού δικτύου καθορίζεται από τη θέση και την (δυνητική) ταχύτητά του. Σε γενικές γραμμές, ανάλογα με την ταχύτητα του πεζού - ποδηλάτη - οδηγού μοτοποδηλάτου, αυξάνουν και οι διαστάσεις των εν λόγω χρηστών του οδικού δικτύου. Για τους σκοπούς της ανίχνευσης, ένας οδηγός μοτοποδηλάτου (D = 0,8) σε απόσταση 40 m ισοδυναμεί με πεζό (D = 0,5) σε απόσταση 25 m. Λαμβάνοντας υπόψη τις ταχύτητες, ο οδηγός μοτοποδηλάτου επιλέγεται ως κριτήριο για το μέγεθος ανίχνευσης· για το λόγο αυτόν, χρησιμοποιείται ένα αντικείμενο μεγέθους 0,8 m προκειμένου να καθοριστεί η απόδοση της ανίχνευσης.
 (3) 1 για τη Γερμανία, 2 για τη Γαλλία, 3 για την Ιταλία, 4 για την Ολλανδία, 5 για τη Σουηδία, 6 για το Βέλγιο, 7 για την Ουγγαρία, 8 για την Τσεχική Δημοκρατία, 9 για την Ισπανία, 10 για τη Σερβία, 11 για το Ηνωμένο Βασίλειο, 12 για την Αυστρία, 13 για το Λουξεμβούργο, 14 για την Ελβετία, 15 (κενό), 16 για τη Νορβηγία, 17 για τη Φινλανδία, 18 για τη Δανία, 19 για τη Ρουμανία, 20 για την Πολωνία, 21 για την Πορτογαλία, 22 για τη Ρωσική Ομοσπονδία, 23 για την Ελλάδα, 24 για την Ιρλανδία, 25 για την Κροατία, 26 για τη Σλοβενία, 27 για τη Σλοβακία, 28 για τη Λευκορωσία, 29 για την Εσθονία, 30 (κενό), 31 για τη Βοσνία-Ερζεγοβίνη, 32 για τη Λετονία, 33 (κενό), 34 για τη Βουλγαρία, 35 (κενό), 36 για τη Λιθουανία, 37 για την Τουρκία, 38 (κενό), 39 για το Αζερμπαϊτζάν, 40 για την πρώην Γιουγκοσλαβική Δημοκρατία της Μακεδονίας, 41 (κενό),


text:
42 για την Ευρωπαϊκή Κοινότητα (οι εγκρίσεις χορηγούνται από τα κράτη μέλη της χρησιμοποιώντας το αντίστοιχο σύμβολο UNECE), 43 για την Ιαπωνία, 44 (κενό), 45 για την Αυστραλία, 46 για την Ουκρανία, 47 για τη Νότια Αφρική, 48 για τη Νέα Ζηλανδία, 49 για την Κύπρο, 50 για τη Μάλτα, 51 για τη Δημοκρατία της Κορέας. Οι επόμενοι αριθμοί θα δοθούν σε άλλες χώρες με βάση τη χρονολογική σειρά με την οποία θα επικυρώσουν ή προσχωρήσουν στη συμφωνία σχετικά με τη θέσπιση ενιαίων τεχνικών προδιαγραφών για τροχοφόρα οχήματα, εξοπλισμό και εξαρτήματα τα οποία μπορούν να τοποθετηθούν ή/και να χρησιμοποιηθούν σε τροχοφόρα οχήματα και τους όρους για την αμοιβαία αναγνώριση των εγκρίσεων που χορηγούνται βάσει των προδιαγραφών αυτών, ενώ οι αριθμοί που θα δοθούν κατ’ αυτόν τον τρόπο θα κοινοποιηθούν από τον Γενικό Γραμματέα των Ηνωμένων Εθνών στα συμβαλλόμενα μέρη της συμφωνίας.
 (4) Δεν απαιτείται εσωτερικό κάτοπτρο οδήγησης αν δεν είναι δυνατόν να επιτευχθούν οι συνθήκες ορατότητας που αναφέρονται στο σημείο 15.2.5.4.1. παρακάτω. Στην περίπτωση αυτή απαιτούνται δύο εξωτερικά κάτοπτρα οδήγησης, ένα στην αριστερή και ένα στη δεξιά πλευρά του οχήματος.
 ΠΑΡΑΡΤΗΜΑ 1
 Πληροφοριακό έντυπο για έγκριση τύπου συσκευής έμμεσης όρασης
 Οι ακόλουθες πληροφορίες, ανάλογα με την περίπτωση, παρέχονται εις τριπλούν και πρέπει να περιλαμβάνουν κατάλογο περιεχομένων.
 Τα σχεδιαγράμματα πρέπει να επισυνάπτονται στην κατάλληλη κλίμακα και επαρκώς λεπτομερή σε μέγεθος χαρτιού Α4 μέσα σε φάκελο μεγέθους Α4.
 Εάν υπάρχουν φωτογραφίες, πρέπει να είναι επαρκώς λεπτομερείς.
 1. Κατασκευαστής (εμπορική επωνυμία): ...
 2. Τύπος και γενική εμπορική περιγραφή/ές: ...
 3. Τρόποι αναγνώρισης του τύπου, αν αναγράφονται στη συσκευή: ...
 4. Κατηγορία οχήματος για την οποία προορίζεται η συσκευή: ...
 5. Ονοματεπώνυμο και διεύθυνση του κατασκευαστή: ...
 6. Σημείο και μέθοδος τοποθέτησης του σήματος έγκρισης: ...
 7. Διεύθυνση/εις του εργοστασίου/ων συναρμολόγησης: ...
 Κάτοπτρα (κατάσταση κάθε κατόπτρου): ...
 8.1. Παραλλαγή ...
 8.2. Σχεδιάγραμμα/τα για την αναγνώριση του κατόπτρου: ...
 8.3. Λεπτομέρειες του τρόπου προσάρτησης: ...
 Συσκευές έμμεσης όρασης πλην των κατόπτρων: ...
 Τύπος και χαρακτηριστικά (π.χ. πλήρης περιγραφή της συσκευής): ...
 9.1.1. Αν πρόκειται για συσκευή κάμερας-οθόνης, απόσταση ανίχνευσης (mm), αντίθεση, εύρος φωτεινότητας, διόρθωση αντανάκλασης, επιδόσεις απεικόνισης (ασπρόμαυρη/έγχρωμη), συχνότητα ανανέωσης ειδώλου, εύρος φωτεινότητας της οθόνης: ...
 9.2. επαρκώς λεπτομερή σχέδια για την αναγνώριση του συνόλου της συσκευής, συμπεριλαμβανομένων οδηγιών εγκατάστασης· η θέση για το σήμα έγκρισης τύπου πρέπει να εμφαίνεται στα σχέδια: ...
 ΠΑΡΑΡΤΗΜΑ 2
 Πληροφοριακό έντυπο για έγκριση τύπου οχήματος όσον αφορά την τοποθέτηση συσκευών έμμεσης όρασης
 Οι ακόλουθες πληροφορίες, ανάλογα με την περίπτωση, παρέχονται εις τριπλούν και περιλαμβάνουν κατάλογο περιεχομένων.
 Τα σχεδιαγράμματα πρέπει να επισυνάπτονται στην κατάλληλη κλίμακα και επαρκώς λεπτομερή σε μέγεθος χαρτιού Α4 μέσα σε φάκελο μεγέθους Α4.
 Εάν υπάρχουν φωτογραφίες, πρέπει να είναι επαρκώς λεπτομερείς.
 ΓΕΝΙΚΑ
 1. Κατασκευαστής (εμπορική επωνυμία): ...
 2. Τύπος και γενική εμπορική περιγραφή/ές: ...
 3. Τρόποι αναγνώρισης του τύπου, αν αναγράφονται στο όχημα (β): ...
 4. Θέση της σήμανσης αυτής: ...
 5. Κατηγορία οχήματος (γ): ...
 6. Ονοματεπώνυμο και διεύθυνση του κατασκευαστή: ...
 7. Διεύθυνση/εις του εργοστασίου/ων συναρμολόγησης: ...
 ΓΕΝΙΚΑ ΚΑΤΑΣΚΕΥΑΣΤΙΚΑ ΧΑΡΑΚΤΗΡΙΣΤΙΚΑ ΤΟΥ ΟΧΗΜΑΤΟΣ
 8. Φωτογραφία/ες ή/και σχέδιο/α αντιπροσωπευτικού οχήματος: ...
 9. Θάλαμος οδήγησης (πρόσω ή


text:
κανονικός) (1): ...
 Θέση οδήγησης: αριστερά/δεξιά (1): ...
 10.1. Το όχημα είναι εξοπλισμένο για οδήγηση στα αριστερά ή τα δεξιά (1).
 Κλίμακα (ολικών) διαστάσεων του οχήματος: ...
 Για πλαίσιο χωρίς αμάξωμα:
 Πλάτος (2): ...
 11.1.1.1. Μέγιστο επιτρεπόμενο πλάτος: ...
 11.1.1.2. Ελάχιστο επιτρεπόμενο πλάτος: ...
 Για πλαίσιο με αμάξωμα: ...
 11.2.1. Πλάτος (1): ...
 Αμαξωμα
 Συσκευές έμμεσης όρασης
 Κάτοπτρα...
 12.1.1.1. Σχεδιάγραμμα/τα όπου εμφαίνεται η θέση του κατόπτρου σε σχέση με το αμάξωμα: ...
 12.1.1.2. Λεπτομέρειες του τρόπου τοποθέτησής του, συμπεριλαμβανομένου του τμήματος του αμαξώματος του οχήματος επί του οποίου έχει τοποθετηθεί: ...
 12.1.1.3. Προαιρετικός εξοπλισμός που επηρεάζει ενδεχομένως το προς τα πίσω οπτικό πεδίο: ...
 12.1.1.4. Σύντομη περιγραφή των (τυχόν) ηλεκτρονικών εξαρτημάτων του συστήματος ρύθμισης:...
 12.1.2. Συσκευές έμμεσης όρασης πλην των κατόπτρων: ...
 12.1.2.1. Επαρκώς λεπτομερή σχεδιαγράμματα με τις προδιαγραφές τοποθέτησης: ...
 (1) διαγράφεται κατά περίπτωση
 (2) Ως «συνολικό πλάτος» οχήματος νοείται διάσταση που υπολογίζεται σύμφωνα με το πρότυπο ISO 612-1978, όρος αριθ. 6.2. Σε περίπτωση οχημάτων κατηγορίας διαφορετικής από την M1, επιπροσθέτως των διατάξεων του προτύπου αυτού, κατά τη μέτρηση του πλάτους του οχήματος, δεν πρέπει να συνυπολογίζονται οι ακόλουθες συσκευές:
 —
 τελωνειακές σφραγίδες και διατάξεις προστασίας τους,
 —
 διατάξεις για τη στερέωση του υφασμάτινου καλύμματος του φορτίου (κουκούλα) και την προστασία τους,
 —
 συστήματα επισήμανσης τυχόν έκρηξης των ελαστικών των τροχών,
 —
 τα προεξέχοντα ελαστικά μέρη («λασπωτήρες») του συστήματος κατά της εκτόξευσης νερού,
 —
 συστήματα φωτισμού,
 —
 για λεωφορεία, ράμπες πρόσβασης σε τάξη πορείας, ανυψούμενες πλατφόρμες και παρόμοιος εξοπλισμός σε τάξη πορείας, υπό τον όρο ότι δεν εξέχουν περισσότερο από 10 mm από τις πλευρές του οχήματος και ότι οι γωνίες των ραμπών που είναι στραμμένες προς τα εμπρός και προς τα πίσω είναι στρογγυλεμένες με ακτίνα τουλάχιστον 5 mm· οι ακμές τους πρέπει να έχουν στρογγυλευτεί με ακτίνα τουλάχιστον 2,5 mm,
 —
 συσκευές έμμεσης όρασης,
 —
 συστήματα ένδειξης της πίεσης των ελαστικών,
 —
 ανασυρόμενες βαθμίδες,
 —
 το προεξέχον τμήμα των τοιχωμάτων των ελαστικών αμέσως πάνω από το σημείο επαφής με το έδαφος.
 ΠΑΡΑΡΤΗΜΑ 3
 ΚΟΙΝΟΠΟΙΗΣΗ
 [Μέγιστο μέγεθος σελίδας: A4 (210 × 297 mm)]
 (1)
 Εκδοθείσα από:
 Όνομα διοικητικής αρχής:
 ...
 ...
 ...
 σχετικά με (2):
 ΧΟΡΗΓΗΣΗ ΕΓΚΡΙΣΗΣ
 ΕΠΕΚΤΑΣΗ ΕΓΚΡΙΣΗΣ
 ΑΠΟΡΡΙΨΗ ΕΓΚΡΙΣΗΣ
 ΑΝΑΚΛΗΣΗ ΕΓΚΡΙΣΗΣ
 ΟΡΙΣΤΙΚΗ ΔΙΑΚΟΠΗ ΠΑΡΑΓΩΓΗΣ
 τύπου συσκευής έμμεσης όρασης σύμφωνα με τον κανονισμό αριθ. 46
 Αριθμός έγκρισης ... Αριθμός επέκτασης ...
 1.
 Εμπορική επωνυμία ή εμπορικό σήμα της συσκευής: ...
 2.
 Επωνυμία του κατασκευαστή του τύπου της συσκευής: ...
 3.
 Επωνυμία και διεύθυνση του κατασκευαστή: ...
 4.
 Εάν είναι σκόπιμο, ονοματεπώνυμο και διεύθυνση του αντιπροσώπου του κατασκευαστή:
 5.
 Υποβλήθηκε προς έγκριση την: ...
 6.
 Αρμόδια τεχνική υπηρεσία για τη διενέργεια των δοκιμών έγκρισης: ...
 7.
 Ημερομηνία της έκθεσης που εκδόθηκε από την εν λόγω υπηρεσία ...
 8.
 Αριθμός της έκθεσης που εκδόθηκε από την εν λόγω υπηρεσία ...
 9.
 Συνοπτική περιγραφή ...
 Προσδιορισμός της συσκευής: κάτοπτρο, συσκευή κάμερας/οθόνης, άλλη συσκευή (2)
 Συσκευή έμμεσης όρασης της κλάσης I, II, III, IV, V, VI, S (2)
 Σύμβολο όπως ορίζεται στο σημείο 6.1.3.1.1 του παρόντος κανονισμού: ναι/όχι (2)
 10.
 Θέση του σήματος έγκρισης: ...
 11.
 Λόγος/οι επέκτασης (εάν υφίστανται): ...


text:
12.
 Χορήγηση/απόρριψη/επέκταση/ανάκληση έγκρισης (2)
 13.
 Τόπος: ...
 14.
 Ημερομηνία: ...
 15.
 Υπογραφή: ...
 16.
 Ο κατάλογος των εγγράφων που υποβάλλονται στη διοικητική αρχή η οποία έχει χορηγήσει έγκριση επισυνάπτονται στην παρούσα κοινοποίηση και διατίθενται κατόπιν αίτησης.
 (1) Διακριτικός αριθμός της χώρας η οποία χορήγησε/απέρριψε/επέκτεινε/ανακάλεσε μια έγκριση (βλέπε διατάξεις σχετικά με την έγκριση στους κανονισμούς).
 (2) Διαγράφεται ό,τι δεν ισχύει.
 ΠΑΡΑΡΤΗΜΑ 4
 ΚΟΙΝΟΠΟΙΗΣΗ
 [Μέγιστο μέγεθος σελίδας: A4 (210 × 297 mm)]
 (1)
 Εκδοθείσα από:
 Όνομα διοικητικής αρχής:
 ...
 ...
 ...
 σχετικά με (2):
 ΧΟΡΗΓΗΣΗ ΕΓΚΡΙΣΗΣ
 ΕΠΕΚΤΑΣΗ ΕΓΚΡΙΣΗΣ
 ΑΠΟΡΡΙΨΗ ΕΓΚΡΙΣΗΣ
 ΑΝΑΚΛΗΣΗ ΕΓΚΡΙΣΗΣ
 ΟΡΙΣΤΙΚΗ ΔΙΑΚΟΠΗ ΠΑΡΑΓΩΓΗΣ
 τύπου οχήματος όσον αφορά την τοποθέτηση συσκευών έμμεσης όρασης δυνάμει του κανονισμού αριθ. 46
 Αριθμός έγκρισης:... Αριθμός επέκτασης: ...
 1. Κατασκευαστής (εμπορική επωνυμία): ...
 2. Τύπος και γενική εμπορική περιγραφή/ές ...
 Τρόποι αναγνώρισης του τύπου, αν αναγράφονται στο όχημα: ...
 3.1. Θέση της σήμανσης αυτής: ...
 4. Κατηγορία του οχήματος: (M1, M2, M3, N1, N2 ≤ 7,5 t, N2 > 7,5 t, N3) (2)
 5. Ονοματεπώνυμο και διεύθυνση του κατασκευαστή: ...
 6. Διεύθυνση/εις του εργοστασίου/ων παραγωγής ...
 7. Συμπληρωματικές πληροφορίες: (εφόσον συντρέχει περίπτωση): Βλέπε προσάρτημα
 8. Αρμόδια τεχνική υπηρεσία για τη διενέργεια των δοκιμών: ...
 9. Ημερομηνία της έκθεσης δοκιμής: ...
 10. Αριθμός της έκθεσης δοκιμής: ...
 11. Παρατηρήσεις (αν υπάρχουν): Βλέπε προσάρτημα
 12. Τόπος: ...
 13. Ημερομηνία: ...
 14. Υπογραφή: ...
 15. Επισυνάπτεται η παραπομπή στο πληροφοριακό πακέτο, το οποίο κατατίθεται στην αρμόδια για τις εγκρίσεις αρχή και το οποίο λαμβάνεται κατόπιν αιτήσεως.
 Προσάρτημα στο έντυπο κοινοποίησης τύπου αριθ. ... σχετικά με την έγκριση τύπου οχήματος όσον αφορά την τοποθέτηση συσκευών έμμεσης όρασης δυνάμει του κανονισμού αριθ. 46
 1. Εμπορική επωνυμία ή εμπορικό σήμα των κατόπτρων και των πρόσθετων συσκευών έμμεσης όρασης και αριθμός έγκρισης τύπου εξαρτήματος: ...
 2. Κλάση/εις κατόπτρων και συσκευών έμμεσης όρασης (I, II, III, IV, V, VI, VII, S) (2)
 3. Επέκταση της έγκρισης τύπου του οχήματος ώστε να καλύπτονται οι ακόλουθοι τύποι συσκευών έμμεσης όρασης: ...
 4. Στοιχεία για την αναγνώριση του σημείου R της θέσης οδήγησης του οδηγού: ...
 5. Μέγιστο και ελάχιστο πλάτος του αμαξώματος για το οποίο έχει χορηγηθεί έγκριση τύπου στο κάτοπτρο και στις συσκευές έμμεσης όρασης (στην περίπτωση του πλαισίου/θαλάμου που αναφέρεται στο σημείο 15.2.2.3.): ...
 6. Τα ακόλουθα έγγραφα, που φέρουν τον παραπάνω αριθμό έγκρισης, επισυνάπτονται στο παρόν πιστοποιητικό:
 —
 σχέδια στα οποία εμφαίνεται η τοποθέτηση των συσκευών έμμεσης όρασης
 —
 σχεδιαγράμματα και σχέδια όπου εμφαίνεται το σημείο τοποθέτησης και τα χαρακτηριστικά του τμήματος του αμαξώματος όπου τοποθετούνται οι συσκευές έμμεσης όρασης.
 7. Παρατηρήσεις: (π.χ. έγκυρο για οδήγηση στα αριστερά ή τα δεξιά) (2)
 (1) Διακριτικός αριθμός της χώρας η οποία χορήγησε/απέρριψε/επέκτεινε/ανακάλεσε μια έγκριση (βλέπε διατάξεις σχετικά με την έγκριση στους κανονισμούς).
 (2) Διαγράφεται ό,τι δεν ισχύει.
 ΠΑΡΑΡΤΗΜΑ 5
 Διάταξη σήματος έγκρισης τύπου συσκευής έμμεσης όρασης
 (Βλέπε σημείο 5.4 του κανονισμού)
 Το παραπάνω σήμα έγκρισης που επικολλάται σε συσκευή έμμεσης όρασης υποδηλώνει ότι το κάτοπτρο είναι κάτοπτρο οδήγησης, της κλάσης II, που έχει εγκριθεί στις Κάτω Χώρες (E 4) δυνάμει του κανονισμού αριθ. 46 και με αριθμό έγκρισης 022439. Τα δύο πρώτα ψηφία του αριθμού


text:
της έγκρισης δείχνουν ότι ο κανονισμός αριθ. 46 περιελάμβανε ήδη τη σειρά τροποποιήσεων 02 όταν χορηγήθηκε η έγκριση.
 Σημείωση: Ο αριθμός έγκρισης και το συμπληρωματικό σύμβολο πρέπει να τοποθετούνται πλησίον του κύκλου, πάνω ή κάτω, αριστερά ή δεξιά του γράμματος «E». Τα ψηφία του αριθμού έγκρισης πρέπει να βρίσκονται στην ίδια πλευρά του γράμματος «E» και να είναι διατεταγμένα προς την ίδια κατεύθυνση. Το συμπληρωματικό σύμβολο πρέπει να βρίσκεται ακριβώς απέναντι από τον αριθμό έγκρισης. Πρέπει να αποφεύγεται η χρήση λατινικών ψηφίων ως αριθμών έγκρισης, ούτως ώστε να αποφεύγονται συγχύσεις με άλλα σύμβολα.
 ΠΑΡΑΡΤΗΜΑ 6
 ΜΕΘΟΔΟΣ ΔΟΚΙΜΗΣ ΓΙΑ ΤΟΝ ΠΡΟΣΔΙΟΡΙΣΜΟ ΤΗΣ ΑΝΑΚΛΑΣΤΙΚΟΤΗΤΑΣ
 1. ΟΡΙΣΜΟΙ
 Πρότυπος φωτισμός κατά CIE A (1): Χρωματομετρικός φωτισμός που αντιπροσωπεύει το μέλαν σώμα σε T68 = 2 855,6 Κ.
 1.1.2. Πρότυπη πηγή κατά CIE A (1): Λυχνία πυρακτώσεως βολφραμίου με πλήρωση αερίου η οποία λειτουργεί σε θερμοκρασία χρώματος κατά προσέγγιση T68 = 2 855,6 Κ.
 1.1.3. Πρότυπος χρωματομετρικός παρατηρητής κατά CIE 1931 (1): Δέκτης ακτινοβολίας, του οποίου τα χρωματομετρικά χαρακτηριστικά αντιστοιχούν στις φασματικές τριχρωματικές τιμές (λ), (λ), (λ) (βλέπε πίνακα)
 1.1.4. Τριχρωματικές φασματικές τιμές κατά CIE (1): Τριχρωματικές τιμές των φασματικών στοιχείων ενός ισοενεργειακού φάσματος, στο σύστημα (XYZ) κατά CIE.
 1.1.5. Φωτοπική όραση (1): Όραση κανονικού οφθαλμού υπό συνθήκες προσαρμογής σε επίπεδο φωτεινής έντασης τουλάχιστον πολλών cd/m2.
 2. ΟΡΓΑΝΑ
 2.1. Γενικά
 Στα όργανα περιλαμβάνεται μια φωτεινή πηγή, ένα στήριγμα του δείγματος, ένας δέκτης με φωτοανιχνευτή και μια συσκευή ένδειξης (βλέπε εικόνα 1), καθώς και τα αναγκαία μέσα για την απαλλαγή από τα φαινόμενα που προέρχονται από ξένες φωτεινές πηγές.
 Ο δέκτης είναι δυνατόν να διαθέτει μια σφαίρα Ulbricht, ώστε να διευκολύνεται η μέτρηση του συντελεστή ανάκλασης των μη επιπέδων (κυρτών) κατόπτρων (βλέπε σχήμα 2).
 2.2. Φασματικά χαρακτηριστικά της φωτεινής πηγής και του δέκτη
 Η φωτεινή πηγή πρέπει να είναι μια πρότυπη πηγή κατά CIE A συνδυαζόμενη με ένα οπτικό σύστημα που να επιτρέπει τη λήψη μιας σχεδόν παραλληλισμένης δέσμης φωτεινών ακτινών. Συνιστάται να υπάρχει ένας σταθεροποιητής τάσης, ώστε η τάση της λυχνίας να διατηρείται σταθερή καθ’ όλη τη διάρκεια της λειτουργίας των οργάνων.
 Ο δέκτης πρέπει να διαθέτει φωτοανιχνευτή του οποίου η φασματική απόκριση να είναι ανάλογη προς τη συνάρτηση της φωτοπικής φωτεινότητας του πρότυπου χρωματομετρικού παρατηρητή κατά CIE 1931 (βλέπε πίνακα). Είναι επίσης δυνατόν να χρησιμοποιείται κάθε άλλος συνδυασμός φωτισμού - φίλτρου - δέκτη που δίνει γενικά ισοδύναμο αποτέλεσμα του πρότυπου φωτισμού κατά CIE A και της φωτοπικής όρασης. Αν ο δέκτης διαθέτει σφαίρα Ulbricht, η εσωτερική επιφάνεια της σφαίρας πρέπει να φέρει ημιδιαφανή, λευκή και μη επιλεκτική επάλειψη.
 2.3. Γεωμετρικές συνθήκες
 Η προσπίπτουσα δέσμη πρέπει να σχηματίζει με την κάθετο στο επίπεδο δοκιμής, κατά προτίμηση, γωνία (θ) ίση με 0,44 ± 0,09 rad (25 ± 5°). Ωστόσο, η γωνία αυτή δεν πρέπει να υπερβαίνει το ανώτατο όριο ανοχής (δηλαδή τα 0,53 rad ή τις 30°). Ο άξονας του δέκτη πρέπει να σχηματίζει με την εν λόγω κάθετο γωνία (θ) ίση προς εκείνη της προσπίπτουσας δέσμης (βλέπε σχήμα 1). Στο σημείο στο οποίο η προσπίπτουσα δέσμη καταλήγει στην επιφάνεια δοκιμής πρέπει να έχει διάμετρο τουλάχιστον


text:
13 mm (12,70 mm). Η ανακλώμενη δέσμη δεν πρέπει να έχει πλάτος μεγαλύτερο από την ευαίσθητη επιφάνεια του φωτοανιχνευτή, δεν πρέπει να καλύπτει λιγότερο από 50 τοις εκατό της επιφάνειας αυτής και, στο μέτρο του δυνατού, πρέπει να καλύπτει το ίδιο ποσοστό επιφάνειας με τη δέσμη που χρησιμοποιήθηκε για τη βαθμονόμηση του οργάνου.
 Αν ο δέκτης είναι εφοδιασμένος με σφαίρα Ulbricht, η σφαίρα αυτή πρέπει να έχει διάμετρο τουλάχιστον 127 mm (5 ίντσες). Τα ανοίγματα που έχουν γίνει στα τοιχώματα της σφαίρας για το δείγμα και για την προσπίπτουσα δέσμη πρέπει να έχουν διαστάσεις τέτοιες ώστε να επιτρέπουν την πλήρη διέλευση της προσπίπτουσας και της ανακλώμενης φωτεινής δέσμης. Ο φωτοανιχνευτής πρέπει να τοποθετείται κατά τρόπον ώστε να μη δέχεται ευθέως το φως της προσπίπτουσας ή της ανακλώμενης δέσμης.
 2.4. Ηλεκτρικά χαρακτηριστικά της διάταξης φωτοανιχνευτή - οργάνου ένδειξης
 Η ισχύς του φωτοανιχνευτή, η οποία εμφανίζεται στο όργανο ένδειξης, πρέπει να αποτελεί γραμμική συνάρτηση της φωτεινής έντασης της φωτοευαίσθητης επιφάνειας. Πρέπει να υπάρχουν (ηλεκτρικά ή/και οπτικά) μέσα τα οποία να διευκολύνουν το μηδενισμό και τη βαθμονόμηση. Τα μέσα αυτά δεν πρέπει να επηρεάζουν τη γραμμικότητα ή τα φασματικά χαρακτηριστικά του οργάνου. Η ακρίβεια της διάταξης δέκτη-οργάνου ένδειξης πρέπει να είναι ±2 τοις εκατό της ολικής κλίμακας ή ±10 τοις εκατό της τιμής που μετράται, αν το μέγεθος αυτό είναι μικρότερο.
 2.5. Στήριγμα του δείγματος
 Ο μηχανισμός πρέπει να επιτρέπει την τοποθέτηση του δείγματος κατά τρόπον ώστε ο άξονας του βραχίονα της πηγής και ο άξονας του βραχίονα του δέκτη να τέμνονται στο επίπεδο της ανακλώσας επιφάνειας. Η ανακλώσα επιφάνεια είναι δυνατόν να ευρίσκεται στο εσωτερικό του δείγματος του κατόπτρου ή σε οποιαδήποτε από τις δύο πλευρές του, ανάλογα με το αν πρόκειται για κάτοπτρο με πρώτη επιφάνεια, με δεύτερη επιφάνεια ή για πρισματικό κάτοπτρο τύπου «flip».
 3. ΔΙΑΔΙΚΑΣΙΑ
 3.1. Μέθοδος άμεσης βαθμονόμησης
 Στη μέθοδο της άμεσης βαθμονόμησης, το χρησιμοποιούμενο πρότυπο αναφοράς είναι ο αέρας. Η μέθοδος αυτή εφαρμόζεται για τα όργανα που είναι κατασκευασμένα κατά τρόπον ώστε να επιτρέπουν βαθμονόμηση στο 100 τοις εκατό της κλίμακας με τον προσανατολισμό του δέκτη απευθείας προς την κατεύθυνση του άξονα της φωτεινής πηγής (βλέπε σχήμα 1).
 Η μέθοδος αυτή επιτρέπει σε ορισμένες περιπτώσεις (π.χ. για τη μέτρηση επιφανειών χαμηλής ανακλαστικότητας) τη λήψη ενός ενδιάμεσου σημείου βαθμονόμησης (μεταξύ του 0 και του 100 τοις εκατό της κλίμακας). Στις περιπτώσεις αυτές πρέπει να παρεμβάλλεται στον οπτικό άξονα ένα φίλτρο ουδέτερης πυκνότητας και γνωστού συντελεστή μετάδοσης και να ρυθμίζεται το σύστημα βαθμονόμησης έως ότου το όργανο ένδειξης να καταδείξει το ποσοστό μετάδοσης που αντιστοιχεί στο φίλτρο ουδέτερης πυκνότητας. Το φίλτρο αυτό πρέπει να αφαιρείται πριν από τις μετρήσεις ανακλαστικότητας.
 3.2. Μέθοδος έμμεσης βαθμονόμησης
 Η μέθοδος έμμεσης βαθμονόμησης εφαρμόζεται για τα όργανα στα οποία η γεωμετρική διάταξη της πηγής και του δέκτη είναι σταθερή. Απαιτείται ένα ορθώς βαθμονομημένο και συντηρημένο πρότυπο ανάκλασης. Ως τέτοιου είδους πρότυπο επιλέγεται, κατά προτίμηση, ένα επίπεδο κάτοπτρο του οποίου ο συντελεστής ανάκλασης είναι όσο το δυνατόν πλησιέστερος προς το συντελεστή των εξεταζόμενων δειγμάτων.
 3.3. Μέτρηση σε επίπεδα κάτοπτρα
 Ο συντελεστής ανάκλασης των δειγμάτων επίπεδων


text:
κατόπτρων είναι δυνατόν να μετριέται με τη βοήθεια οργάνων που λειτουργούν βάσει της αρχής της άμεσης ή έμμεσης βαθμονόμησης. Η τιμή του συντελεστή ανάκλασης εμφανίζεται στον πίνακα ενδείξεων του οργάνου.
 3.4. Μέτρηση σε μη επίπεδα (κυρτά) κάτοπτρα
 Η μέτρηση του συντελεστή ανάκλασης των μη επίπεδων (κυρτών) κατόπτρων απαιτεί τη χρήση οργάνων των οποίων ο δέκτης είναι εφοδιασμένος με σφαίρα Ulbricht (βλέπε σχήμα 2). Αν η συσκευή ανάγνωσης της σφαίρας επιτρέπει ne υποδιαιρέσεις με πρότυπο κάτοπτρο συντελεστού ανάκλασης Ε τοις εκατό, στην περίπτωση κατόπτρου άγνωστου συντελεστή ανάκλασης, οι nx υποδιαιρέσεις θα αντιστοιχούν σε συντελεστή ανάκλασης Χ τοις εκατό, ο οποίος δίδεται από τον τύπο:
 Σχήμα 1
 Γενικευμένο ανακλασίμετρο με πειραματικές ρυθμίσεις για τις δύο μεθόδους βαθμονόμησης
 Σχήμα 2
 Γενικευμένο ανακλασίμετρο με ενσωματωμένη σφαίρα στο δέκτη
 Τραχωματικές φασματικές τιμές για τον πρότυπο χρωματομετρικό παρατηρητή κατά CIE 1931
 (2)
 Ο πίνακας αυτός έχει ληφθεί από τη δημοσίευση CEI 50 (45) (1970)
 λ
 nm
 (λ)
 (λ)
 (λ)
 380
 0,001 4
 0,000 0
 0,006 5
 390
 0,004 2
 0,000 1
 0,020 1
 400
 0,014 3
 0,000 4
 0,067 9
 410
 0,043 5
 0,001 2
 0,207 4
 420
 0,134 4
 0,004 0
 0,645 6
 430
 0,283 9
 0,011 6
 1,385 6
 440
 0,348 3
 0,023 0
 1,747 1
 450
 0,336 2
 0,038 0
 1,772 1
 460
 0,290 8
 0,060 0
 1,669 2
 470
 0,195 4
 0,091 0
 1,287 6
 480
 0,095 6
 0,139 0
 0,813 0
 490
 0,032 0
 0,208 0
 0,465 2
 500
 0,004 9
 0,323 0
 0,272 0
 510
 0,009 3
 0,503 0
 0,158 2
 520
 0,063 3
 0,710 0
 0,078 2
 530
 0,165 5
 0,862 0
 0,042 2
 540
 0,290 4
 0,954 0
 0,020 3
 550
 0,433 4
 0,995 0
 0,008 7
 560
 0,594 5
 0,995 0
 0,003 9
 570
 0,762 1
 0,952 0
 0,002 1
 580
 0,916 3
 0,870 0
 0,001 7
 590
 1,026 3
 0,757 0
 0,001 1
 600
 1,062 2
 0,631 0
 0,000 8
 610
 1,002 6
 0,503 0
 0,000 3
 620
 0,854 4
 0,381 0
 0,000 2
 630
 0,642 4
 0,265 0
 0,000 0
 640
 0,447 9
 0,175 0
 0,000 0
 650
 0,283 5
 0,107 0
 0,000 0
 660
 0,164 9
 0,061 0
 0,000 0
 670
 0,087 4
 0,032 0
 0,000 0
 680
 0,046 8
 0,017 0
 0,000 0
 690
 0,22 7
 0,008 2
 0,000 0
 700
 0,011 4
 0,004 1
 0,000 0
 710
 0,005 8
 0,002 1
 0,000 0
 720
 0,02 9
 0,001 0
 0,000 0
 730
 0,001 4
 0,000 5
 0,000 0
 740
 0,000 7
 0,000 2 (3)
 0,000 0
 750
 0,000 3
 0,000 1
 0,000 0
 760
 0,000 2
 0,000 1
 0,000 0
 770
 0,000 1
 0,000 0
 0,000 0
 780
 0,000 0
 0,000 0
 0,000 0
 ΕΠΕΞΗΓΗΜΑΤΙΚΟ ΣΧΗΜΑ
 Παράδειγμα συσκευής για τη μέτρηση του συντελεστή ανάκλασης των σφαιρικών κατόπτρων
 (1) Ορισμοί της έκδοσης 50 (45) της CIE, διεθνές ηλεκτρονικό λεξιλόγιο, ομάδα 45, φωτισμός
 (2) Συνοπτικός πίνακας. Οι τιμές των (λ) = V (λ) στρογγυλοποιούνται στο τέταρτο δεκαδικό ψηφίο.
 (3) Άλλαξε το 1966 (από 3 σε 2)
 ΠΑΡΑΡΤΗΜΑ 7
 Διαδικασία προσδιορισμού της ακτίνας καμπυλότητας «r» της


text:
ανακλώσας επιφάνειας κατόπτρου
 1. ΜΕΤΡΗΣΕΙΣ
 1.1. Όργανα
 Χρησιμοποιείται «σφαιρόμετρο» όμοιο με αυτό που περιγράφεται στο σχήμα 1 του παρόντος παραρτήματος, το οποίο έχει τις αναφερόμενες αποστάσεις μεταξύ της ακίδας του μετρητή και των σταθερών στηριγμάτων της ράβδου.
 1.2. Σημεία μέτρησης
 1.2.1. Η μέτρηση των κύριων ακτίνων καμπυλότητας πραγματοποιείται σε τρία σημεία όσο το δυνατόν πλησιέστερα στο ένα τρίτο, στο ήμισυ και στα δύο τρίτα του μήκους του τόξου της ανακλώσας επιφάνειας που διέρχεται από το κέντρο της επιφάνειας αυτής και είναι παράλληλο με το τμήμα β, ή του τόξου που διέρχεται από το κέντρο της ανακλώσας επιφάνειας που είναι κάθετη σ’ αυτό, εφόσον το τόξο αυτό έχει μεγαλύτερο μήκος.
 1.2.2. Ωστόσο, στην περίπτωση που οι διαστάσεις της ανακλώσας επιφάνειας καθιστούν αδύνατη τη διενέργεια μετρήσεων στις διευθύνσεις που ορίζονται στο σημείο 2.1.1.6 του παρόντος κανονισμού, οι τεχνικές υπηρεσίες που είναι αρμόδιες για τις δοκιμές μπορούν να διενεργούν μετρήσεις στο σημείο αυτό σε δύο κάθετες διευθύνσεις, όσο το δυνατόν πλησιέστερα σε αυτές που περιγράφονται ανωτέρω.
 2. ΥΠΟΛΟΓΙΣΜΟΣ ΤΗΣ ΑΚΤΙΝΑΣ ΚΑΜΠΥΛΟΤΗΤΑΣ «r»
 Το «r», εκφραζόμενο σε mm, υπολογίζεται βάσει του τύπου:
 όπου:
 rp1
 =
 η ακτίνα καμπυλότητας του πρώτου σημείου μέτρησης,
 rp2
 =
 η ακτίνα καμπυλότητας του δεύτερου σημείου μέτρησης,
 rp3
 =
 η ακτίνα καμπυλότητας του τρίτου σημείου μέτρησης.
 Σχήμα 1:
 Σφαιρόμετρο
 ΠΑΡΑΡΤΗΜΑ 8
 Διαδικασία για τον προσδιορισμό του σημείου «H» και της πραγματικής γωνίας κορμού για θέσεις καθίσματος σε μηχανοκίνητα οχήματα
 1. ΣΚΟΠΟΣ
 Η διαδικασία που περιγράφεται στο παρόν παράρτημα χρησιμοποιείται προκειμένου να προσδιοριστεί η θέση του σημείου «H» και η πραγματική γωνία κορμού για μία ή περισσότερες θέσεις καθίσματος σε αυτοκίνητο όχημα και να επαληθευτεί η σχέση των μετρούμενων δεδομένων για τον σχεδιασμό προδιαγραφών του κατασκευαστή του οχήματος (1).
 2. ΟΡΙΣΜΟΙ
 Για τους σκοπούς του παρόντος παραρτήματος νοούνται ως:
 «Δεδομένα αναφοράς», ένα ή περισσότερα από τα ακόλουθα χαρακτηριστικά θέσης καθίσματος:
 2.1.1. το σημείο «H» και το σημείο «R» και η μεταξύ τους σχέση,
 2.1.2. η πραγματική γωνία κορμού και η γωνία κορμού σχεδιασμού και η μεταξύ τους σχέση.
 2.2. «Τρισδιάστατη μηχανή σημείου H “(μηχανή 3-D H), η διάταξη που χρησιμοποιείται για τον προσδιορισμό του σημείου” H» και της πραγματικής γωνίας κορμού. Η διάταξη αυτή περιγράφεται στο προσάρτημα 1 του παρόντος παραρτήματος.
 2.3. «Σημείο H“, το κέντρο περιστροφής του κορμού και μηρού στη μηχανή 3-D H που εγκαθίσταται στο κάθισμα του οχήματος σύμφωνα με το σημείο 4. κατωτέρω. Το σημείο” H» τοποθετείται στο κέντρο του άξονα της διάταξης που βρίσκεται μεταξύ των κομβίων σημείου «H» σε κάθε πλευρά της μηχανής 3-D H. Το σημείο «H» αντιστοιχεί θεωρητικά με το σημείο «R» (για ανοχές, βλέπε σημείο 3.2.2 κατωτέρω). Μόλις προσδιοριστεί σύμφωνα με τη διαδικασία που περιγράφεται στο σημείο 4, το σημείο «H» θεωρείται ότι είναι σταθερό ως προς τη δομή καθίσματος-μαξιλαριού και ότι μετακινείται όταν ρυθμίζεται το κάθισμα.
 2.4. 1.1. «Σημείο “R”» ή «σημείο αναφοράς καθίσματος», το σημείο σχεδιασμού που καθορίζει ο κατασκευαστής οχήματος για κάθε θέση καθίσματος και προσδιορίζεται σύμφωνα με το τρισδιάστατο σύστημα αναφοράς·
 2.5. «Γραμμή κορμού», ο άξονας του αισθητήρα της μηχανής 3-D H με τον αισθητήρα σε θέση όσο


text:
το δυνατόν προς τα πίσω.
 2.6. «Πραγματική γωνία κορμού», η γωνία που μετράται μεταξύ της κάθετης γραμμής που διέρχεται από το σημείο «H» και της γραμμής κορμού χρησιμοποιώντας μοιρογνωμόνιο πλάτης της μηχανής 3-D H. Η πραγματική γωνία κορμού αντιστοιχεί θεωρητικά με τη γωνία κορμού σχεδιασμού (για ανοχές, βλέπε σημείο 3.2.2 κατωτέρω).
 2.7. «Γωνία κορμού σχεδιασμού», η γωνία που μετράται μεταξύ κάθετης γραμμής που διέρχεται από το σημείο «R» και της γραμμής του κορμού σε θέση που αντιστοιχεί με τη θέση σχεδιασμού του ερεισίνωτου που καθορίζει ο κατασκευαστής του οχήματος.
 2.8. «Άξονας επιβαίνοντος» (C/LO), το διάμεσο επίπεδο της μηχανής 3-D H σε κάθε συγκεκριμένη θέση καθίσματος. Αντιπροσωπεύεται από τη συντεταγμένη του σημείου «H» στον άξονα «Y». Για μεμονωμένα καθίσματα, ο άξονας του καθίσματος συμπίπτει με τον άξονα του επιβαίνοντος. Για άλλα καθίσματα, ο άξονας του επιβαίνοντος καθορίζεται από τον κατασκευαστή·
 2.9. «Τρισδιάστατο σύστημα αναφοράς», το σύστημα που περιγράφεται στο προσάρτημα 2 του παρόντος παραρτήματος·
 2.10. «Σημεία αναφοράς», τα φυσικά σημεία (οπές, επιφάνειες, σήματα ή εσοχές) στο αμάξωμα του οχήματος, ως ορίζονται από τον κατασκευαστή·
 2.11. «Στάση μέτρησης οχήματος», η θέση του οχήματος ως ορίζεται από τις συντεταγμένες των σημείων αναφοράς στο τρισδιάστατο σύστημα αναφοράς.
 3. ΑΠΑΙΤΗΣΕΙΣ
 3.1. Παρουσίαση στοιχείων
 Για κάθε θέση καθίσματος όπου απαιτούνται στοιχεία αναφοράς προκειμένου να αποδειχθεί συμμόρφωση προς τις διατάξεις του παρόντος κανονισμού, το σύνολο των ακόλουθων στοιχείων ή δέουσα επιλογή αυτών παρουσιάζονται με τη μορφή που υποδεικνύεται στο προσάρτημα 3 του παρόντος παραρτήματος:
 3.1.1. οι συντεταγμένες του σημείου «R» ως προς το τρισδιάστατο σύστημα αναφοράς·
 3.1.2. η γωνία κορμού σχεδιασμού·
 3.1.3. όλες οι απαιτούμενες ενδείξεις για ρύθμιση του καθίσματος (αν είναι ρυθμιζόμενο) στη θέση μέτρησης που παρατίθεται στο σημείο 4.3 κατωτέρω.
 3.2. Σχέση μεταξύ μετρούμενων στοιχείων και προδιαγραφών σχεδιασμού
 3.2.1. Οι συντεταγμένες του σημείου «H» και η τιμή της πραγματικής γωνίας κορμού που λαμβάνεται μέσω της διαδικασίας που παρατίθεται στο σημείο 4. κατωτέρω συγκρίνονται, αντιστοίχως, με τις συντεταγμένες του σημείου «R» και της τιμής της γωνίας κορμού σχεδιασμού που υποδεικνύει ο κατασκευαστής του οχήματος.
 3.2.2. Οι σχετικές θέσεις του σημείου «R» και «H» μεταξύ της γωνίας κορμού σχεδιασμού και της πραγματικής γωνίας κορμού θεωρούνται ικανοποιητικές για την εν λόγω θέση καθίσματος αν το σημείο «H», ως ορίζεται από τις συντεταγμένες του, τοποθετείται εντός τετραγώνου με μήκος πλευράς 50 mm με οριζόντιες και κάθετες πλευρές, οι διαγώνιοι των οποίων τέμνονται στο σημείο «R», και αν η πραγματική γωνία κορμού απέχει έως 5° από το σχεδιασμό της γωνίας κορμού.
 3.2.3. Αν πληρούνται αυτές οι προϋποθέσεις, το σημείο «R» και η γωνία κορμού σχεδιασμού χρησιμοποιούνται προς απόδειξη συμμόρφωσης προς τις διατάξεις του παρόντος κανονισμού.
 3.2.4. Αν το σημείο «H» ή η πραγματική γωνία κορμού δεν πληρούν τις προδιαγραφές του σημείου 3.2.2 ανωτέρω, το σημείο «H» και η πραγματική γωνία κορμού προσδιορίζονται άλλες δύο φορές (τρεις φορές συνολικά). Αν τα αποτελέσματα στις δύο από τις τρεις απόπειρες κριθούν ικανοποιητικά, θα ισχύουν οι όροι του σημείου 3.2.3 ανωτέρω.
 3.2.5. Αν τα αποτελέσματα σε τουλάχιστον δύο από τις τρεις απόπειρες που περιγράφονται στο σημείο 3.2.4 ανωτέρω δεν πληρούν τις προδιαγραφές του σημείου


text:
3.2.2 ανωτέρω ή αν δεν μπορεί να πραγματοποιηθεί επαλήθευση λόγω αδυναμίας του κατασκευαστή του οχήματος να παράσχει πληροφορίες ως προς τη θέση του σημείου «R» ή τη γωνία κορμού σχεδιασμού, θα χρησιμοποιηθεί το κέντρο μάζας των τριών μετρούμενων σημείων ή ο μέσος όρος των τριών μετρούμενων γωνιών και θα θεωρείται ότι ισχύουν σε όλες τις περιπτώσεις όπου γίνεται αναφορά στο σημείο «R» ή στη γωνία κορμού σχεδιασμού στον παρόντα κανονισμό.
 4. ΔΙΑΔΙΚΑΣΙΑ ΓΙΑ ΤΟΝ ΠΡΟΣΔΙΟΡΙΣΜΟ ΤΟΥ ΣΗΜΕΙΟΥ «H» ΚΑΙ ΤΗΣ ΠΡΑΓΜΑΤΙΚΗΣ ΓΩΝΙΑΣ ΚΟΡΜΟΥ
 4.1. Το όχημα θα υποβληθεί σε προετοιμασία κατά τη διακριτική ευχέρεια του κατασκευαστή, σε θερμοκρασία 20 ± 10 °C ώστε να εξασφαλιστεί ότι το υλικό του καθίσματος βρίσκεται σε θερμοκρασία περιβάλλοντος. Αν δεν έχει χρησιμοποιηθεί ποτέ το κάθισμα που πρόκειται να ελεγχθεί, στο κάθισμα θα καθίσει άτομο ή θα τοποθετηθεί διάταξη βάρους 70 με 80 kg, δύο φορές με διάρκεια ενός λεπτού, προκειμένου να προκληθεί κάμψη στο μαξιλάρι και το ερεισίνωτο. Κατόπιν αίτησης του κατασκευαστή, όλες οι συναρμογές καθισμάτων θα παραμείνουν κενές για ελάχιστο διάστημα 30 λεπτών πριν από την εγκατάσταση της μηχανής 3-D H.
 4.2. Το όχημα θα βρίσκεται στην κατάσταση μέτρησης που ορίζεται στο σημείο 2.11 ανωτέρω.
 4.3. Αν το κάθισμα είναι ρυθμιζόμενο, θα ρυθμιστεί αρχικά σε κανονική θέση οδήγησης όσο το δυνατόν πιο πίσω, ως υποδεικνύει ο κατασκευαστής του οχήματος, λαμβάνοντας υπόψη μόνο τη διαμήκη ρύθμιση του καθίσματος, εξαιρουμένης της διαδρομής καθίσματος που χρησιμοποιείται υπό συνθήκες εκτός κανονικής οδήγησης. Όπου υπάρχουν άλλοι τρόποι ρύθμισης των καθισμάτων (κάθετα, σε γωνία κ.λπ.) αυτοί θα προσαρμοστούν στη συνέχεια βάσει της θέσης που καθορίζει ο κατασκευαστής του οχήματος. Όσον αφορά καθίσματα ανάρτησης, η κάθετη θέση θα είναι σταθερά στερεωμένη ώστε να αντιστοιχεί στην κανονική θέση οδήγησης που καθορίζει ο κατασκευαστής.
 4.4. Η περιοχή της θέσης καθίσματος με την οποία έρχεται σε επαφή η μηχανή 3-D H θα καλύπτεται με βαμβακερή μουσελίνα επαρκών διαστάσεων και κατάλληλης υφής, η οποία περιγράφεται ως απλό βαμβακερό ύφασμα με 18,9 νήματα ανά/cm2 και βάρος 0,228 kg/m2 ή πλεκτό ή μη υφασμένο ύφασμα με ίδια χαρακτηριστικά.
 Αν κάποια δοκιμή πραγματοποιηθεί σε κάθισμα εκτός του οχήματος, το δάπεδο στο οποίο τοποθετείται το κάθισμα πρέπει να έχει τα ίδια ουσιώδη χαρακτηριστικά (2) με το δάπεδο του οχήματος στο οποίο πρόκειται να χρησιμοποιηθεί το κάθισμα.
 4.5. Η συναρμογή καθίσματος και ερεισίνωτου της μηχανής 3-D H τοποθετείται κατά τρόπο ώστε ο άξονας του επιβαίνοντος (C/LO) να συμπίπτει με τον άξονα της μηχανής 3-D H. Κατόπιν αίτησης του κατασκευαστή, η μηχανή 3-D H μπορεί να μεταφερθεί στο εσωτερικό ως προς τον C/LO αν η μηχανή 3-D H βρίσκεται τόσο μακριά στο εξωτερικό ώστε η ακμή του καθίσματος δεν επιτρέπει ευθυγράμμιση της μηχανής 3-D H.
 4.6. Τοποθετούνται τα πόδια στον εξοπλισμό του καθίσματος είτε μεμονωμένα είτε χρησιμοποιώντας τον εξοπλισμό ράβδου Τ και κνήμης. Η γραμμή που διέρχεται από τα κομβία του σημείου «H» πρέπει να είναι παράλληλη προς το έδαφος και κατακόρυφη προς τον διαμήκη άξονα του καθίσματος.
 Η ρύθμιση της θέσης των μηρών της μηχανής 3-D H πραγματοποιείται ως εξής:
 4.7.1. Καθορισμένη θέση καθίσματος: κάθισμα οδηγού και εξωτερικό εμπρόσθιο


text:
κάθισμα
 4.7.1.1. Ο εξοπλισμός πελμάτων και μηρών πρέπει να μετακινηθεί προς τα εμπρός κατά τρόπο ώστε τα πέλματα να έχουν φυσιολογική θέση στο δάπεδο μεταξύ των ποδόπληκτρων, αν απαιτείται. Όπου είναι δυνατόν, το αριστερό πέλμα θα έχει περίπου την ίδια απόσταση από την αριστερή πλευρά του άξονα της μηχανής 3-D H με το δεξί πέλμα από τη δεξιά πλευρά. Η στάθμη που επιβεβαιώνει την κατακόρυφη διεύθυνση της μηχανής 3-D H προσεγγίζει την οριζόντια μέσω επαναρρύθμισης της έδρας του καθίσματος αν χρειαστεί ή ρυθμίζοντας τον εξοπλισμό μηρού και πέλματος προς τα πίσω. Η γραμμή που διέρχεται από τα κομβία του σημείου «H» θα παραμείνει κατακόρυφη προς τον διαμήκη άξονα του καθίσματος.
 4.7.1.2. Αν ο αριστερός μηρός δεν μπορεί να διατηρηθεί παράλληλος προς τον δεξιό μηρό και δεν υπάρχει στήριξη του αριστερού πέλματος από τη δομή, το αριστερό πέλμα μετακινείται καταλλήλως. Θα διατηρηθεί ευθυγράμμιση των κομβίων.
 4.7.2. Καθορισμένη θέση καθίσματος: εξωτερικό οπίσθιο κάθισμα
 Όσον αφορά οπίσθια ή βοηθητικά καθίσματα, οι μηροί τοποθετούνται ως καθορίζει ο κατασκευαστής. Αν τα πέλματα στηρίζονται σε τμήματα του δαπέδου που βρίσκονται σε διαφορετικά επίπεδα, το πέλμα που έρχεται πρώτο σε επαφή με το εμπρόσθιο κάθισμα θα λαμβάνεται ως σημείο αναφοράς και το άλλο πέλμα θα τοποθετείται κατά τρόπο ώστε η στάθμη της κατακόρυφης διεύθυνσης του καθίσματος της διάταξης να υποδεικνύει την οριζόντια.
 4.7.3. Λοιπές καθορισμένες θέσεις καθίσματος:
 Η γενική διαδικασία που υποδεικνύεται στο σημείο 4.7.1 ανωτέρω πρέπει να τηρείται, εξαιρουμένης της περίπτωσης στην οποία τα πέλματα τοποθετούνται ως καθορίζει ο κατασκευαστής του οχήματος.
 4.8. Τοποθετείται το βάρος της κνήμης και μηρού και ευθυγραμμίζεται η μηχανή 3-D H.
 Η έδρα τοποθετείται με κλίση προς το τελικό σημείο έμπροσθεν και η μηχανή 3-D H απομακρύνεται από το ερεισίνωτο χρησιμοποιώντας τη ράβδο σχήματος T. Η μηχανή 3-D H επανατοποθετείται στο κάθισμα χρησιμοποιώντας μία από τις ακόλουθες μεθόδους:
 4.9.1. Αν η μηχανή 3-D H παρουσιάζει τάση κλίσης προς τα εμπρός, ακολουθείται η κατωτέρω διαδικασία. Η μηχανή 3-D H αφήνεται να μετατοπιστεί προς τα πίσω έως ότου δεν χρειάζεται πλέον εμπρόσθιο οριζόντιο περιοριστικό φορτίο στη ράβδο Τ, δηλαδή μόλις η έδρα του καθίσματος έρθει σε επαφή με το ερεισίνωτο. Αν χρειαστεί, επανατοποθετείται η κνήμη·
 4.9.2. Αν η μηχανή 3-D H δεν παρουσιάζει τάση κλίσης προς τα εμπρός, ακολουθείται η κατωτέρω διαδικασία. Η μηχανή 3-D H τοποθετείται με κλίση προς τα πίσω τοποθετώντας οριζόντια φόρτιση στη ράβδο Τ έως ότου η έδρα του καθίσματος έρθει σε επαφή με το ερεισίνωτο (βλέπε σχήμα 2 του προσαρτήματος 1 του παρόντος παραρτήματος).
 4.10. Τοποθετείται φορτίο 100 ± 10 N στο ερεισίνωτο και την έδρα της μηχανής 3-D H στην τομή του μοιρογνωμονίου γοφού και περιβλήματος ράβδου Τ. Η διεύθυνση τοποθέτησης του φορτίου θα διατηρηθεί σε γραμμή που διέρχεται από την ανωτέρω τομή σε σημείο που μόλις υπερβαίνει το περίβλημα της ράβδου μηρών (βλέπε σχήμα 2 του προσαρτήματος 1 του παρόντος παραρτήματος). Στη συνέχεια η πίσω έδρα επιστρέφει προσεκτικά στο ερεισίνωτο. Η διαδικασία ολοκληρώνεται με εξαιρετική προσοχή προκειμένου να προληφθεί ολίσθηση της μηχανής 3-D H προς τα εμπρός.
 4.11. Τοποθετούνται τα βάρη δεξιού και αριστερού γλουτού και


text:
στη συνέχεια τα οκτώ βάρη του κορμού. Διατηρείται αμετάβλητο το επίπεδο της μηχανής 3-D H.
 4.12. Η πίσω έδρα τοποθετείται με κλίση προς τα εμπρός ώστε να μεταφέρει την ένταση στο ερεισίνωτο. Η μηχανή 3-D H μετακινείται από πλευρά σε πλευρά σε τόξο 10° (5° σε κάθε πλευρά του κάθετου άξονα) πραγματοποιώντας τρεις πλήρεις κύκλους για απελευθέρωση συσσωρευμένης τριβής μεταξύ της μηχανής 3-D H και του καθίσματος.
 Κατά τη διάρκεια αυτής της παλινδρόμησης, η ράβδος Τ της μηχανής 3-D H μπορεί να παρουσιάσει απόκλιση από την καθορισμένη οριζόντια και κάθετη ευθυγράμμιση. Η ράβδος Τ πρέπει, συνεπώς, να υπόκειται σε περιορισμό, με κατάλληλο πλευρικό φορτίο στη διάρκεια των παλινδρομικών κινήσεων. Η μεταχείριση και μετακίνηση της μηχανής 3-D H πρέπει να πραγματοποιείται με προσοχή ώστε να εξασφαλιστεί ότι δεν επιδρούν ανεπιθύμητα φορτία σε κάθετη ή έμπροσθεν και όπισθεν διεύθυνση.
 Δεν χρειάζεται περιορισμός ή συγκράτηση των ποδών της μηχανής 3-D H στη διάρκεια αυτού του βήματος. Αν τα πόδια αλλάξουν θέση, θα πρέπει να επιτραπεί η παραμονή τους στη στάση αυτή.
 Η πίσω έδρα επιστρέφει προσεκτικά στο ερεισίνωτο και ελέγχονται οι δύο στάθμες για μηδενική θέση. Σε περίπτωση οποιασδήποτε κίνησης των πελμάτων κατά τη διάρκεια της παλινδρόμησης της μηχανής 3-D H, η επανατοποθέτησή τους γίνεται ως εξής:
 Εναλλακτικά, κάθε πέλμα ανασηκώνεται από το δάπεδο κατά το ελάχιστο που απαιτείται, χωρίς επιπλέον κίνηση πέλματος. Στη διάρκεια αυτού του ανασηκώματος, τα πέλματα πρέπει να είναι ελεύθερα σε περιστροφή και να μην επιδρούν εμπρόσθια ή πλευρικά φορτία. Όταν κάθε πέλμα έχει τοποθετηθεί στη θέση επί του δαπέδου, η φτέρνα πρέπει να είναι σε επαφή με την ειδικά σχεδιασμένη δομή·
 Γίνεται έλεγχος της στάθμης για μηδενική θέση. Αν χρειαστεί, τοποθετείται πλευρικό φορτίο στο άνω μέρος της πίσω έδρας που επαρκεί για ευθυγράμμιση της έδρας της μηχανής 3-D H στο κάθισμα.
 4.13. Ενώ η ράβδος Τ συγκρατείται προς αποφυγήν ολίσθησης της μηχανής 3-D H προς τα εμπρός στο μαξιλάρι του καθίσματος, ακολουθούνται τα κατωτέρω βήματα:
 α)
 η πίσω έδρα επιστρέφει στο ερεισίνωτο·
 β)
 εναλλακτικά τοποθετείται και εναποτίθεται φορτίο οριζοντίως προς τα πίσω, το οποίο δεν υπερβαίνει τα 25 N, στη ράβδο πίσω γωνίας στο ύψος που βρίσκεται κατά προσέγγιση στο κέντρο των βαρών κορμού, έως ότου το μοιρογνωμόνιο γοφού δείξει ότι έχει επιτευχθεί σταθερή θέση μετά την απελευθέρωση του φορτίου. Χρειάζεται προσοχή ώστε να εξασφαλιστεί ότι δεν επιδρούν εξωτερικά καθοδικά ή πλευρικά φορτία στη μηχανή 3-D H. Αν χρειαστεί περαιτέρω ρύθμιση επιπέδου της μηχανής 3-D H, πραγματοποιείται περιστροφή της πίσω έδρας προς τα εμπρός, γίνεται νέα ευθυγράμμιση και επαναλαμβάνεται η διαδικασία του σημείου 4.12.
 Λήψη όλων των μετρήσεων:
 4.14.1. Μετρώνται οι συντεταγμένες του σημείου «H» ως προς το τρισδιάστατο σύστημα αναφοράς·
 4.14.2. Η πραγματική γωνία κορμού εμφανίζεται στο μοιρογνωμόνιο πλάτης της μηχανής 3-D H, ενώ ο αισθητήρας έχει τοποθετηθεί σε θέση όσο το δυνατόν προς τα πίσω.
 4.15. Αν είναι επιθυμητή η επανεγκατάσταση της μηχανής 3-D H, ο εξοπλισμός του καθίσματος θα πρέπει να μείνει κενός για ελάχιστο διάστημα 30 λεπτών πριν από την επανεγκατάσταση. Η μηχανή 3-D H δεν πρέπει να παραμένει κενή επί του εξοπλισμού του


text:
καθίσματος για διάστημα μεγαλύτερο από το απαιτούμενο για τη διεξαγωγή της δοκιμής.
 Αν τα καθίσματα στην ίδια σειρά μπορούν να θεωρηθούν παρόμοια (πάγκος καθισμάτων, πανομοιότυπα καθίσματα κ.λπ.) μόνο ένα σημείο «H» και μία «πραγματική γωνία κορμού» θα προσδιορίζεται για κάθε σειρά καθισμάτων, ενώ η μηχανή 3-D H που περιγράφεται στο προσάρτημα 1 του παρόντος παραρτήματος βρίσκεται τοποθετημένη στη θέση που θεωρείται αντιπροσωπευτική για τη σειρά. Η θέση αυτή θα είναι:
 4.16.1. στην περίπτωση της εμπρόσθιας σειράς, το κάθισμα του οδηγού·
 4.16.2. στην περίπτωση της οπίσθιας σειράς ή σειρών, κάποιο εξωτερικό κάθισμα.
 (1) Σε οποιαδήποτε θέση καθίσματος διαφορετική από εκείνη των εμπρόσθιων καθισμάτων όπου το σημείο «H» δεν μπορεί να προσδιοριστεί με τη χρήση της «τρισδιάστατης διάταξης σημείου H “ή σχετικών διαδικασιών, κατά την κρίση της αρμόδιας αρχής μπορεί να ληφθεί ως σημείο αναφοράς το σημείο” R» που υποδεικνύεται από τον κατασκευαστή.
 (2) Γωνία ανάκλισης, διαφορά ύψους ως προς το βάθρο καθίσματος, υφή επιφάνειας κ.λπ.
 ΠΡΟΣΆΡΤΗΜΑ 1
 ΠΕΡΙΓΡΑΦΗ ΤΗΣ ΤΡΙΣΔΙΑΣΤΑΤΗΣ ΜΗΧΑΝΗΣ ΣΗΜΕΙΟΥ «H» (1)
 (Μηχανή 3-D H)
 1. Ερεισίνωτο και έδρες καθισμάτων
 Το ερεισίνωτο και οι έδρες των καθισμάτων κατασκευάζονται από ενισχυμένο πλαστικό και μέταλλο. Προσομοιάζουν τον ανθρώπινο κορμό και μηρό και η αγκύρωσή τους στο σημείο «H» πραγματοποιείται μηχανικά. Στον αισθητήρα στερεώνεται ένα μοιρογνωμόνιο στο σημείο «H» για τη μέτρηση της πραγματικής γωνίας κορμού. Μια ρυθμιζόμενη ράβδος μηρού, που προσαρτάται στην έδρα του καθίσματος, προσδιορίζει τον άξονα του μηρού και χρησιμεύει ως γραμμή αναφοράς για το μοιρογνωμόνιο γοφού.
 2. Στοιχεία σώματος και ποδιών
 Τα τμήματα κνημών συνδέονται με τον εξοπλισμό της έδρας καθίσματος στη ράβδο Τ που ενώνει τα γόνατα, η οποία αποτελεί πλευρική επέκταση της ρυθμιζόμενης ράβδου μηρών. Τα μοιρογνωμόνια ενσωματώνονται στα τμήματα κνημών ώστε να μετρούν τη γωνία των γονάτων. Πραγματοποιείται βαθμονόμηση των εξοπλισμών πέλματος και ποδιού ώστε να μετράται η γωνία του ποδιού. Η διάταξη κατευθύνεται στο χώρο με δύο στάθμες. Στα αντίστοιχα κέντρα βάρους τοποθετούνται βάρη σώματος, ώστε να υπάρξει φορτίο καθίσματος που ισοδυναμεί με άνδρα 76 kg. Όλες οι συνδέσεις της μηχανής 3-D H πρέπει να ελεγχθούν για ελευθερία κίνησης χωρίς να παρατηρείται αξιοσημείωτη τριβή.
 Σχήμα 1
 Περιγραφή των στοιχείων της μηχανής 3-D H
 Σχήμα 2
 ιαστάσεις των στοιχείων της μηχανής 3-D H και κατανομή φορτίου
 (1) Για λεπτομερή στοιχεία σχετικά με την κατασκευή της μηχανής 3-D H, απευθυνθείτε στην Society of Automotive Engineers (SAE), 400 Commonwealth Drive, Warrendale, Pennsylvania/15096, United States of America. Η διάταξη αυτή πληροί τις προδιαγραφές του προτύπου ISO 6549-1980.
 ΠΡΟΣΆΡΤΗΜΑ 2
 ΤΡΙΣΔΙΑΣΤΑΤΟ ΣΥΣΤΗΜΑ ΑΝΑΦΟΡΑΣ
 1. Το τρισδιάστατο σύστημα αναφοράς προσδιορίζεται από τρία ορθογώνια επίπεδα που καθορίζει ο κατασκευαστής του οχήματος (βλέπε σχήμα) (1).
 2. Η στάση μέτρησης του οχήματος καθορίζεται τοποθετώντας το όχημα στην επιφάνεια στήριξης κατά τρόπο ώστε οι συντεταγμένες των σημείων αναφοράς να αντιστοιχούν στις τιμές που υποδεικνύει ο κατασκευαστής.
 3. Οι συντεταγμένες των σημείων «R» και «H» καθορίζονται σε σχέση με τα σημεία αναφοράς που ορίζει ο κατασκευαστής του οχήματος.
 Σχήμα
 Τρισδιάστατο σύστημα αναφοράς
 (1) Το σύστημα αναφοράς πληροί τις προδιαγραφές του προτύπου ISO 4130, 1978.
 ΠΡΟΣΆΡΤΗΜΑ 3
 ΣΤΟΙΧΕΙΑ ΑΝΑΦΟΡΑΣ ΣΧΕΤΙΚΑ ΜΕ ΘΕΣΕΙΣ ΚΑΘΙΣΜΑΤΟΣ
 1. Κωδικοποίηση στοιχείων


text:
αναφοράς
 Τα στοιχεία αναφοράς παρατίθενται διαδοχικά για κάθε θέση καθίσματος. Οι θέσεις καθίσματος προσδιορίζονται με διψήφιο κωδικό. Το πρώτο ψηφίο είναι αριθμός που υποδεικνύει τη σειρά καθισμάτων, αριθμώντας από το εμπρόσθιο προς το οπίσθιο μέρος του οχήματος. Το δεύτερο ψηφίο είναι κεφαλαίο γράμμα που υποδεικνύει την τοποθεσία της θέσης καθίσματος σε κάποια σειρά, όπως φαίνεται προς τη διεύθυνση έμπροσθεν κίνησης του οχήματος. Θα χρησιμοποιούνται τα ακόλουθα γράμματα:
 L
 =
 αριστερά
 C
 =
 κέντρο
 R
 =
 δεξιά
 2. Περιγραφή στάσης μέτρησης οχήματος
 2.1. Συντεταγμένες σημείων αναφοράς
 X ...
 Y ...
 Z ...
 3. Κατάλογος στοιχείων αναφοράς
 Θέση καθίσματος: ...
 3.1.1. Συντεταγμένες σημείου «R»
 X ...
 Y ...
 Z ...
 3.1.2. Γωνία κορμού σχεδιασμού ...
 3.1.3. Προδιαγραφές ρύθμισης καθίσματος (1)
 οριζόντια: ...
 κάθετη: ...
 σε γωνία: ...
 γωνία κορμού: ...
 Σημείωση: Να παρατεθούν τα στοιχεία αναφοράς για περαιτέρω θέσεις καθίσματος σύμφωνα με τα σημεία 3,2, 3.3 κ.λπ.
 (1) Διαγράφεται ό,τι δεν ισχύει.
 ΠΑΡΑΡΤΗΜΑ 9
 (κατειλημμένο)
 ΠΑΡΑΡΤΗΜΑ 10
 ΥΠΟΛΟΓΙΣΜΟΣ ΤΗΣ ΑΠΟΣΤΑΣΗΣ ΑΝΙΧΝΕΥΣΗΣ
 1. ΣΥΣΚΕΥΗ ΕΜΜΕΣΗΣ ΟΡΑΣΗΣ ΚΑΜΕΡΑΣ/ΟΘΟΝΗΣ
 1.1. Κατώτατο όριο διακριτικής ικανότητας της κάμερας
 Το κατώτατο όριο διακριτικής ικανότητας της κάμερας ορίζεται βάσει του ακόλουθου τύπου:
 όπου:
 ωc
 —
 το κατώτατο όριο διακριτικής ικανότητας της κάμερας (λεπτά τόξου).
 βc
 —
 η γωνία ορατότητας της κάμερας (°)
 Nc
 —
 ο αριθμός των γραμμών οπτικού σήματος της κάμερας (#)
 Ο κατασκευαστής πρέπει να παρέχει τις τιμές για το βc και Nc
 1.2. Υπολογισμός της κρίσιμης απόστασης ελέγχου της οθόνης
 Για οθόνη με συγκεκριμένες διαστάσεις και ιδιότητες, είναι δυνατόν να υπολογιστεί απόσταση από την οθόνη εντός της οποίας η απόσταση ανίχνευσης εξαρτάται μόνον από τις επιδόσεις της κάμερας. Η εν λόγω κρίσιμη απόσταση ελέγχου rm,c ορίζεται βάσει του ακόλουθου τύπου:
 όπου:
 rm,c
 —
 η κρίσιμη απόσταση ελέγχου (m)
 Hm
 —
 το ύψος του ειδώλου της οθόνης (m)
 Nm
 —
 ο αριθμός των γραμμών οπτικού σήματος της οθόνης (-)
 ωeye
 —
 το κατώτατο όριο διακριτικής ικανότητας του παρατηρητή (λεπτά τόξου)
 Ο αριθμός 60 είναι συντελεστής για μετατροπή των λεπτών τόξου σε μοίρες.
 Ο κατασκευαστής πρέπει να παρέχει τις τιμές για τα Hm και Nm.
 ωeye = 1
 1.3. Υπολογισμός της απόστασης ανίχνευσης
 1.3.1. Μέγιστη απόσταση ανίχνευσης εντός της κρίσιμης απόστασης ελέγχου. Στις περιπτώσεις κατά τις οποίες, λόγω της τοποθέτησης, η απόσταση οφθαλμού-οθόνης είναι μικρότερη από την κρίσιμη απόσταση ελέγχου, η μέγιστη εφικτή απόσταση ανίχνευσης υπολογίζεται βάσει του ακόλουθου τύπου:
 όπου:
 rd
 —
 η απόσταση ανίχνευσης [m]
 Do
 —
 η διάμετρος του αντικειμένου [m]
 ƒ
 —
 ο συντελεστής αύξησης του κατώτατου ορίου
 ωc, βc και Nc σύμφωνα με το σημείο 1.1.
 D0 = 0,8 m
 ƒ = 8
 1.3.2. Η απόσταση ανίχνευσης υπερβαίνει την κρίσιμη απόσταση ελέγχου. Στις περιπτώσεις κατά τις οποίες, λόγω της τοποθέτησης, η απόσταση οφθαλμού-οθόνης υπερβαίνει την κρίσιμη απόσταση ελέγχου, η μέγιστη εφικτή απόσταση ανίχνευσης υπολογίζεται βάσει του ακόλουθου τύπου:
 όπου:
 rm
 —
 η απόσταση ελέγχου της οθόνης (m)
 Dm
 —
 η διαγώνιος του δέκτη της οθόνης (ίντσα)
 Nm
 —
 ο αριθμός των γραμμών οπτικού σήματος της οθόνης (-)
 βc και Nc σύμφωνα με το σημείο 1.1.
 Nm και ωeye σύμφωνα με το σημείο 1.2.


text:
2. ΕΠΙΜΕΡΟΥΣ ΑΠΑΙΤΗΣΕΙΣ ΛΕΙΤΟΥΡΓΙΑΣ
 Βάσει των όρων εγκατάστασης, πρέπει να διερευνηθεί κατά πόσον η συσκευή στο σύνολό της εξακολουθεί να πληροί τις απαιτήσεις λειτουργίας που παρατίθενται στο σημείο 6.2.2 του παρόντος κανονισμού, ιδίως όσον αφορά τη διόρθωση της αντανάκλασης, καθώς και τη μέγιστη και ελάχιστη φωτεινότητα της οθόνης. Πρέπει επίσης να καθοριστούν, αφενός, ο βαθμός στον οποίο θα εξεταστεί η διόρθωση της αντανάκλασης και, αφετέρου, η γωνία με την οποία το ηλιακό φως δύναται να προσπέσει στην οθόνη, και να συγκριθούν με τα αντίστοιχα αποτελέσματα των μετρήσεων του συστήματος. Τούτο μπορεί να πραγματοποιηθεί βάσει είτε ενός μοντέλου CAD, υπολογίζοντας τις γωνίες του φωτός όσον αφορά τη συσκευή μετά την τοποθέτησή της στο υπό εξέταση όχημα, είτε με τη διενέργεια σχετικών μετρήσεων στο οικείο όχημα, όπως περιγράφεται στο σημείο 6.2.2.2 του παρόντος κανονισμού.


text:
 Avis juridique important
 |
 21992A0404(22)
 Συμφωνία υπό μορφή ανταλλαγής επιστολών για την τροποποίηση της συμφωνίας μεταξύ της Ευρωπαϊκής Οικονομικής Κοινότητας και της Ισλαμικής Δημοκρατίας του Πακιστάν σχετικά με το εμπόριο προϊόντων κλωστοϋφαντουργίας
 Επίσημη Εφημερίδα αριθ. L 090 της 04/04/1992 σ. 0176
 ΣΥΜΦΩΝΙΑ υπό μορφή ανταλλαγής επιστολών για την τροποποίηση της συμφωνίας μεταξύ της Ευρωπαϊκής Οικονομικής Κοινότητας και της Ισλαμικής Δημοκρατίας του Πακιστάν σχετικά με το εμπόριο προϊόντων κλωστοϋφαντουργίαςΕπιστολή αριθ. 1 Κύριε, 1. Έχω την τιμή να αναφερθώ στις διαβουλεύσεις που πραγματοποιήθηκαν στις 15 Δεκεμβρίου 1991 μεταξύ των αντιπροσωπειών μας, με σκοπό την τροποποίηση της συμφωνίας σχετικά με το εμπόριο προϊόντων κλωστοϋφαντουργίας μεταξύ της Ευρωπαϊκής Οικονομικής Κοινότητας και της Ισλαμικής Δημοκρατίας του Πακιστάν που μονογραφήθηκε στις 12 Σεπτεμβρίου 1986 και εφαρμόζεται από την 1η Ιανουαρίου 1987. 2. Κατόπιν των ανωτέρω διαβουλεύσεων, αμφότερα τα μέρη συμφώνησαν να τροποποιήσουν το άρθρο 18 παράγραφος 1 της προαναφερθείσας συμφωνίας, ώστε να παραταθεί η περίοδος εφαρμογής όλων των διατάξεων της συμφωνίας για ενά ακόμη έτος, δηλαδή έως τις 31 Δεκεμβρίου 1992. Κατά συνέπεια, τα μέρη συμφώνησαν, επίσης, να τροποποιήσουν το παράρτημα ΙΙ και το πρωτόκολλο Ε της συμφωνίας, όσον αφορά τα ποσοτικά όρια των εξαγωγών από το Πακιστάν προς την Κοινότητα των προϊόντων κλωστοϋφαντουργίας που αναφέρονται σ' αυτό, για το έτος 1992. Το τροποποιημένο παράρτημα ΙΙ και το πρωτόκολλο Ε επισυνάπτονται στην παρούσα επιστολή (προσαρτήματα 1 και 2). 3. Τα μέρη συμφωνούν, επίσης, ότι, όσον αφορά το άρθρο 14 παράγραφος 3 της συμφωνίας, το ποσοστό των διαπεριφερεικών μεταβιβάσεων για το έτος 1992 καθορίζεται σε 40 %. Εννοείται ότι εάν η εφαρμογή του προαναφερθέντος ποσοστού δημιουργήσει σοβαρές δυσκολίες, μετά από σημαντικές μεταβολές των όρων του εμπορίου, σε ορισμένες περιοχές της Κοινότητας, αμφότερα τα μέρη θα προβούν, χωρίς καθυστέρηση, στη διεξαγωγή διαβουλεύσεων με σκοπό την επανεξέταση της κατάστασης. 4. Αμφότερα τα μέρη είναι σύμφωνα, ότι η παρούσα παράταση της συμφωνίας πρέπει να τεθεί σε ισχύ την 1η Ιανουαρίου 1992 και να εξακολουθήσει να ισχύει έως τις 31 Δεκεμβρίου 1992. Τα μέρη συμφωνούν ότι η παρούσα συμφωνία πρέπει να εφαρμοσθεί προσωρινά από την 1η Ιανουαρίου 1992. 5. Θα σας ήμουν υπόχρεως, εάν είχατε την καλοσύνη να επιβεβαιώσετε την αποδοχή των προαναφερθέντων εκ μέρους της κυβερνήσεώς σας. 6. Παρακαλώ δεχθείτε, κύριε, τη διαβεβαίωση της βαθύτατης εκτίμησής μου. Για το Συμβούλιο τωνΕυροπαϊκών ΚοινοτήτωνΠροσάρτημα 1 ΠΑΡΑΡΤΗΜΑ ΙΙ(Οι λεπτομερείς περιγραφές των προϊόντων για τις κατηγορίες που αναφέρονται στο παρόν παράρτημα περιέχονται στο παράρτημα Ι της συμφωνίας)>ΘΕΣΗ ΠΗΝΑΚΑ>>ΘΕΣΗ ΠΗΝΑΚΑ>Σημείωση: Οι αριθμοί εντός παρενθέσεων παραπέμπουν στις υποσημειώσεις του παραρτήματος ΙΙ της συμφωνίας για τη σχετική αντίστοιχη κατηγορία. Προσάρτημα 2 ΠΑΡΑΡΤΗΜΑ ΤΟΥ ΠΡΩΤΟΚΟΛΛΟΥ Ε(Οι λεπτομερείς περιγραφές των προϊόντων για τις κατηγορίες που αναφέρονται στο παρόν παράρτημα περιέχονται στο παράρτημα Ι της συμφωνίας)ΠΟΣΟΣΤΩΣΕΙΣ ΚΤΕ>ΘΕΣΗ ΠΗΝΑΚΑ>Επιστολή αριθ. 2 Κύριε, Έχω την τιμή να σας γνωστοποιήσω τη λήψη της επιστολής σας με ημερομηνία 15 Δεκεμβρίου 1991, στην οποία αναφέρονται τα εξής: «1. Έχω την τιμή να αναφερθώ στις διαβουλεύσεις που πραγματοποιήθηκαν στις 15 Δεκεμβρίου 1991 στις Βρυξέλλες μεταξύ των αντιπροσωπειών μας, με σκοπό την τροποποίηση της συμφωνίας σχετικά με το εμπόριο προϊόντων κλωστοϋφαντουργίας μεταξύ της Ευρωπαϊκής Οικονομικής Κοινότητας


text: και της Ισλαμικής Δημοκρατίας του Πακιστάν που μονογραφήθηκε στις 12 Σεπτεμβρίου 1986 και εφαρμόζεται από την 1η Ιανουαρίου 1987. 2. Κατόπιν των ανωτέρω διαβουλεύσεων, αμφότερα τα μέρη συμφώνησαν να τροποποιήσουν το άρθρο 18 παράγραφος 1 της προαναφερθείσας συμφωνίας, ώστε να παραταθεί η περίοδος εφαρμογής όλων των διατάξεων της συμφωνίας για ένα ακόμη έτος, δηλαδή έως τις 31 Δεκεμβρίου 1992. Κατά συνέπεια, τα μέρη συμφώνησαν, επίσης, να τροποποιήσουν το παράρτημα ΙΙ της συμφωνίας, όσον αφορά τα ποσοτικά όρια των εξαγωγών από το Πακιστάν προς την Κοινότητα των προϊόντων κλωστοϋφαντουργίας που αναφέρονται σ' αυτό, για το έτος 1992. Το τροποποιημένο παράρτημα ΙΙ και το πρωτόκολλο Ε επισυνάπτονται στην παρούσα επιστολή (προσαρτήματα 1 και 2). 3. Τα μέρη συμφωνούν, επίσης, ότι, όσον αφορά το άρθρο 14 παράγραφος 3 της συμφωνίας, το ποσοστό των διαπεριφερειακών μεταβιβάσεων για το έτος 1992 καθορίζεται σε 40 %. Εννοείται ότι εάν η εφαρμογή του προαναφερθέντος ποσοστού δημιουργήσει σοβαρές δυσκολίες, μετά από σημαντικές μεταβολές των όρων του εμπορίου, σε ορισμένες περιοχές της Κοινότητας, τα μέρη θα προβούν, χωρίς καθυστέρηση, στη διεξαγωγή διαβουλεύσεων με σκοπό την επανεξέταση της κατάστασης. 4. Αμφότερα τα μέρη είναι σύμφωνα ότι η παρούσα παράταση της συμφωνίας πρέπει να τεθεί σε ισχύ την 1η Ιανουαρίου 1992 και να εξακολουθήσει να ισχύει έως τις 31 Δεκεμβρίου 1992. Τα μέρη συμφωνούν ότι η παρούσα συμφωνία πρέπει να εφαρμοσθεί προσωρινά από την 1η Ιανουαρίου 1992. 5. Θα σας ήμουν υπόχρεως, εάν είχατε την καλοσύνη να επιβεβαιώσετε την αποδοχή των προαναφερθέντων εκ μέρους της κυβερνήσεώς σας.» Έχω την τιμή να επιβεβαιώσω, ότι η κυβέρνησή μου είναι σύμφωνη με το περιεχόμενο της επιστολής σας. Παρακαλώ δεχθείτε, κύριε, τη διαβεβαίωση της βαθύτατης εκτίμησής μου. Για την κυβέρνηση τηςΙσλαμικής Δημοκρατίας του ΠακιστάνΠροσάρτημα 1 "ΠΑΡΑΡΤΗΜΑ ΙΙ(Οι λεπτομερείς περιγραφές των προϊόντων για τις κατηγορίες που αναφέρονται στο παρόν παράρτημα βρίσκονται στο παράρτημα Ι της συμφωνίας)>ΘΕΣΗ ΠΗΝΑΚΑ>>ΘΕΣΗ ΠΗΝΑΚΑ>Σημείωση: Οι αριθμοί εντός παρενθέσεων παραπέμπουν στις υποσημειώσεις του παραρτήματος ΙΙ της συμφωνίας για τη σχετική αντίστοιχη κατηγορία."Προσάρτημα 2 "ΠΑΡΑΡΤΗΜΑ ΤΟΥ ΠΡΩΤΟΚΟΛΛΟΥ Ε(Οι λεπτομερείς περιγραφές των προϊόντων για τις κατηγορίες που αναφέρονται στο παρόν παράρτημα περιέχονται στο παράρτημα Ι της συμφωνίας)ΠΟΣΟΣΤΩΣΕΙΣ ΚΤΕ>ΘΕΣΗ ΠΗΝΑΚΑ>Ανταλλαγή διακοινώσεων Η Γενική Διεύθυνση Εξωτερικών Σχέσεων της Επιτροπής των Ευρωπαϊκών Κοινοτήτων υποβάλλει τα σέβη της στην Αποστολή της Ισλαμικής Δημοκρατίας του Πακιστάν στις Ευρωπαϊκές Κοινότητες και έχει την τιμή να αναφερθεί στη συμφωνία για τα προϊόντα κλωστοϋφαντουργίας μεταξύ του Πακιστάν και της Κοινότητας, που μονογραφήθηκε στις 12 Σεπτεμβρίου 1986 και εφαρμόζεται από την 1η Ιανουαρίου 1987, όπως παρατάθηκε με την ανταλλαγή επιστολών που μονογραφήθηκαν στις 15 Δεκεμβρίου 1991. Η Γενική Διεύθυνση επιθυμεί να επιβεβαίωσει στην Αποστολή του Πακιστάν ότι, εν αναμονή της ολοκλήρωσης των αναγκαίων διαδικασιών για τη σύναψη και την έναρξη ισχύος της παραταθείσας συμφωνίας, η Κοινότητα είναι έτοιμη για την de facto εφαρμογή των διατάξεων της συμφωνίας από την 1η Ιανουαρίου 1992. Τούτο, υπό την προϋπόθεση ότι αμφότερα τα μέρη έχουν την ευχέρεια, ανά πάσα στιγμή, να θέσουν τέρμα στην εν λόγω de facto εφαρμογή της παραταθείσας συμφωνίας, υπό την προϋπόθεση ότι θα ειδοποιήσουν σχετικά 60 ημέρες νωρίτερα. Η Γενική Διεύθυνση Εξωτερικών Σχέσεων θα


text: ήταν ευγνώμων, εάν η Αποστολή του Πακιστάν επιβεβαιώσει ότι είναι σύμφωνη με τα προαναφερθέντα. Η Γενική Διεύθυνση Εξωτερικών Σχέσεων δράττεται της παρούσας ευκαιρίας για να διαβεβαιώσει εκ νέου την Αποστολή της Ισλαμικής Δημοκρατίας του Πακιστάν στις Ευρωπαϊκές Κοινότητες για τη βαθύτατη εκτίμησή της. Ανταλλαγή διακοινώσεων Η Αποστολή της Ισλαμικής Δημοκρατίας του Πακιστάν στις Ευρωπαϊκές Κοινότητες υποβάλλει τα σέβη της στη Γενική Διεύθυνση Εξωτερικών Σχέσεων της Επιτροπής των Ευρωπαϊκών Κοινοτήτων και έχει την τιμή να αναφερθεί στη συμφωνία για τα προϊόντα κλωστοϋφαντουργίας, που αποτέλεσε αντικείμενο διαπραγματεύσεων μεταξύ της Ισλαμικής Δημοκρατίας του Πακιστάν και της Κοινότητας, μονογραφήθηκε στις 12 Σεπτεμβρίου 1986 και εφαρμόζεται από την 1η Ιανουαρίου 1987, όπως παρατάθηκε με την ανταλλαγή επιστολών που μονογραφήθηκαν στις 15 Δεκεμβρίου 1991. Η Αποστολή επιθυμεί να πληροφορήσει τη Γενική Διεύθυνση ότι, εν αναμονή της ολοκλήρωσης των αναγκαίων διαδικασιών για τη σύναψη και την έναρξη ισχύος της παραταθείσας συμφωνίας, η κυβέρνηση της Ισλαμικής Δημοκρατίας του Πακιστάν είναι έτοιμη για την de facto εφαρμογή των διατάξεων της παραταθείσας συμφωνίας από την 1η Ιανουαρίου 1992, εφόσον η Κοινότητα είναι διατεθειμένη γι' αυτό. Τούτο, υπό την προϋπόθεση ότι αμφότερα τα μέρη έχουν την ευχέρεια, ανά πάσα στιγμή, να θέσουν τέρμα στην εν λόγω de facto εφαρμογή της παραταθείσας συμφωνίας, υπό τον όρο ότι θα ειδοποιήσουν σχετικά 60 ημέρες νωρίτερα. Η Αποστολή της Ισλαμικής Δημοκρατίας του Πακιστάν στις Ευρωπαϊκές Κοινότητες δράττεται της παρούσας ευκαιρίας για να διαβεβαιώσει εκ νέου τη Γενική Διεύθυνση Εξωτερικών Σχέσεων για τη βαθύτατη εκτίμησή της.


text:
 Σημαντική ανακοίνωση νομικού περιεχομένου
 |
 22008A0312(01)
 Συμφωνία μεταξύ της Ευρωπαϊκής Κοινότητας και του Χασεμιτικού Βασιλείου της Ιορδανίας σχετικά με ορισμένες πτυχές των αεροπορικών μεταφορών
 Επίσημη Εφημερίδα αριθ. L 068 της 12/03/2008 σ. 0015 - 0024
 Συμφωνίαμεταξύ της Ευρωπαϊκής Κοινότητας και του Χασεμιτικού Βασιλείου της Ιορδανίας σχετικά με ορισμένες πτυχές των αεροπορικών μεταφορώνΗ ΕΥΡΩΠΑΪΚΗ ΚΟΙΝΟΤΗΤΑαφενός, καιΤΟ ΧΑΣΕΜΙΤΙΚΟ ΒΑΣΙΛΕΙΟ ΤΗΣ ΙΟΡΔΑΝΙΑΣ,αφετέρου,(στο εξής "συμβαλλόμενα μέρη"),ΕΠΙΣΗΜΑΙΝΟΝΤΑΣ ότι μεταξύ αρκετών κρατών μελών της Ευρωπαϊκής Κοινότητας και του Χασεμιτικού Βασιλείου της Ιορδανίας έχουν συναφθεί διμερείς συμφωνίες αεροπορικών μεταφορών, οι οποίες περιέχουν διατάξεις αντίθετες προς την κοινοτική νομοθεσία,ΕΠΙΣΗΜΑΙΝΟΝΤΑΣ ότι η Ευρωπαϊκή Κοινότητα έχει αποκλειστική αρμοδιότητα σε διάφορες πτυχές των διμερών συμφωνιών αεροπορικών μεταφορών που έχουν συναφθεί μεταξύ κρατών μελών της Ευρωπαϊκής Κοινότητας και τρίτων χωρών,ΕΠΙΣΗΜΑΙΝΟΝΤΑΣ ότι, βάσει του ευρωπαϊκού κοινοτικού δικαίου, οι κοινοτικοί αερομεταφορείς που είναι εγκατεστημένοι σε κράτος μέλος έχουν ισότιμο δικαίωμα πρόσβασης στα αεροπορικά δρομολόγια μεταξύ κρατών μελών της Ευρωπαϊκής Κοινότητας και τρίτων χωρών,ΕΧΟΝΤΑΣ ΥΠΟΨΗ τις συμφωνίες μεταξύ της Ευρωπαϊκής Κοινότητας και ορισμένων τρίτων χωρών, οι οποίες προβλέπουν τη δυνατότητα των υπηκόων των εν λόγω τρίτων χωρών να αποκτούν την κυριότητα αερομεταφορέων που έχουν λάβει άδεια εκμετάλλευσης σύμφωνα με το ευρωπαϊκό κοινοτικό δίκαιο,ΑΝΑΓΝΩΡΙΖΟΝΤΑΣ ότι ορισμένες διατάξεις των διμερών συμφωνιών αεροπορικών μεταφορών μεταξύ κρατών μελών της Ευρωπαϊκής Κοινότητας και του Χασεμιτικού Βασιλείου της Ιορδανίας, οι οποίες είναι αντίθετες προς το ευρωπαϊκό κοινοτικό δίκαιο, πρέπει να εναρμονισθούν πλήρως με το δίκαιο αυτό ώστε να δημιουργηθεί στερεή νομική βάση για τις αεροπορικές μεταφορές μεταξύ της Ευρωπαϊκής Κοινότητας και του Χασεμιτικού Βασιλείου της Ιορδανίας και να διαφυλαχθεί η συνέχεια αυτών των αεροπορικών μεταφορών,ΕΠΙΣΗΜΑΙΝΟΝΤΑΣ ότι σύμφωνα με το κοινοτικό δίκαιο οι αερομεταφορείς απαγορεύεται, καταρχήν, να συνάπτουν συμφωνίες, οι οποίες δύνανται να επηρεάσουν το εμπόριο μεταξύ κρατών μελών της Ευρωπαϊκής Κοινότητας και έχουν ως αντικείμενο ή ως αποτέλεσμα την παρεμπόδιση, τον περιορισμό ή τη νόθευση του ανταγωνισμού,ΑΝΑΓΝΩΡΙΖΟΝΤΑΣ ότι ορισμένες διατάξεις των διμερών συμφωνιών αεροπορικών μεταφορών μεταξύ κρατών μελών της Ευρωπαϊκής Κοινότητας και του Χασεμιτικού Βασιλείου της Ιορδανίας, οι οποίες: i) απαιτούν ή ευνοούν την έγκριση συμφωνιών μεταξύ επιχειρήσεων, αποφάσεων από ενώσεις επιχειρήσεων ή συνεννοημένων πρακτικών που εμποδίζουν, στρεβλώνουν ή νοθεύουν τον ανταγωνισμό μεταξύ αερομεταφορέων στα αντίστοιχα δρομολόγια· ή ii) ενισχύουν τις επιπτώσεις τέτοιων συμφωνιών, αποφάσεων ή συνεννοημένων πρακτικών· ή iii) αναθέτουν σε αερομεταφορείς ή άλλους ιδιωτικούς οικονομικούς παράγοντες την αρμοδιότητα λήψης μέτρων που εμποδίζουν, νοθεύουν ή περιορίζουν τον ανταγωνισμό μεταξύ αερομεταφορέων στα εκάστοτε δρομολόγια, δύνανται να καταστήσουν αναποτελεσματικούς τους κανόνες ανταγωνισμού που εφαρμόζονται στις επιχειρήσεις,ΕΠΙΣΗΜΑΙΝΟΝΤΑΣ ότι σκοπός της Ευρωπαϊκής Κοινότητας, στο πλαίσιο των διαπραγματεύσεων αυτών, δεν είναι να αυξήσει τον συνολικό όγκο της αεροπορικής κίνησης μεταξύ της Ευρωπαϊκής Κοινότητας και του Χασεμιτικού Βασιλείου της Ιορδανίας, να μεταβάλει το ισοζύγιο μεταξύ κοινοτικών αερομεταφορέων και αερομεταφορέων του Χασεμιτικού Βασιλείου της Ιορδανίας, ούτε να διαπραγματευθεί τροποποιήσεις των διατάξεων για τα δικαιώματα μεταφοράς των διμερών συμφωνιών αεροπορικών μεταφορών,ΣΥΜΦΩΝΗΣΑΝ ΤΑ ΕΞΗΣ:Άρθρο 1Γενικές διατάξεις1. Για τους σκοπούς της παρούσας συμφωνίας, ως "κράτη μέλη" νοούνται τα κράτη μέλη της Ευρωπαϊκής Κοινότητας.2. Σε καθεμιά από τις συμφωνίες που παρατίθενται στο παράρτημα 1, οι αναφορές σε υπηκόους του κράτους μέλους που είναι συμβαλλόμενο μέρος της συμφωνίας αυτής νοούνται ως


text: αναφορές σε υπηκόους των κρατών μελών της Ευρωπαϊκής Κοινότητας.3. Σε καθεμιά από τις συμφωνίες που παρατίθενται στο παράρτημα 1, οι αναφορές σε αερομεταφορείς ή αεροπορικές εταιρείες του κράτους μέλους που είναι συμβαλλόμενο μέρος της συμφωνίας αυτής νοούνται ως αναφορές σε αερομεταφορείς ή αεροπορικές εταιρείες που έχει καθορίσει το συγκεκριμένο κράτος μέλος.4. Η χορήγηση δικαιωμάτων μεταφοράς εξακολουθεί να διέπεται από τις διμερείς ρυθμίσεις μεταξύ του Χασεμιτικού Βασιλείου της Ιορδανίας και των κρατών μελών.Άρθρο 2Καθορισμός αερομεταφορέα από κράτος μέλος1. Οι διατάξεις των παραγράφων 2 και 3 του παρόντος άρθρου αντικαθιστούν τις αντίστοιχες διατάξεις των άρθρων που παρατίθενται αντιστοίχως στα στοιχεία α) και β) του παραρτήματος 2, όσον αφορά τον καθορισμό αερομεταφορέα από το ενδιαφερόμενο κράτος μέλος, τις άδειες εκμετάλλευσης και τις άδειες τεχνικής φύσεως που του χορηγεί το Χασεμιτικό Βασίλειο της Ιορδανίας, και την απόρριψη, την ανάκληση, την αναστολή ή τον περιορισμό των αδειών εκμετάλλευσης ή των αδειών τεχνικής φύσεως του αερομεταφορέα, αντίστοιχα.2. Μόλις το Χασεμιτικό Βασίλειο της Ιορδανίας παραλάβει έναν καθορισμό αερομεταφορέα από κράτος μέλος, χορηγεί τις κατάλληλες άδειες εκμετάλλευσης και άδειες τεχνικής φύσεως, με την ελάχιστη διαδικαστική καθυστέρηση, υπό τον όρο ότι:i) ο αερομεταφορέας είναι εγκατεστημένος με βάση τη συνθήκη για την ίδρυση της Ευρωπαϊκής Κοινότητας στο έδαφος του κράτους μέλους που τον καθόρισε, και έχει έγκυρη άδεια εκμετάλλευσης σύμφωνα με το ευρωπαϊκό κοινοτικό δίκαιο·ii) το κράτος μέλος που είναι υπεύθυνο για την έκδοση του αντίστοιχου πιστοποιητικού αερομεταφορέα ασκεί και διατηρεί τον ουσιαστικό ρυθμιστικό έλεγχο του αερομεταφορέα και ότι στην πράξη καθορισμού προσδιορίζεται με σαφήνεια η αρμόδια αεροναυτική αρχή· καιiii) ο αερομεταφορέας τελεί υπό την κυριότητα και τον πραγματικό έλεγχο, είτε άμεσα είτε με κατά πλειοψηφία συμμετοχή, κρατών μελών ή/και υπηκόων των κρατών μελών, ή/και άλλων χωρών αναφερόμενων στο παράρτημα 3 ή/και υπηκόων των συγκεκριμένων άλλων χωρών.3. Το Χασεμιτικό Βασίλειο της Ιορδανίας μπορεί να απορρίψει, να ανακαλέσει, να αναστείλει ή να περιορίσει τις άδειες εκμετάλλευσης ή τις άδειες τεχνικής φύσεως ενός αερομεταφορέα καθορισμένου από κράτος μέλος εφόσον:i) ο αερομεταφορέας δεν είναι εγκατεστημένος με βάση τη συνθήκη για την ίδρυση της Ευρωπαϊκής Κοινότητας στο έδαφος του κράτους μέλους που τον έχει καθορίσει, ή δεν διαθέτει έγκυρη άδεια εκμετάλλευσης σύμφωνα με το ευρωπαϊκό κοινοτικό δίκαιο· ήii) το κράτος μέλος που είναι υπεύθυνο για την έκδοση του αντίστοιχου πιστοποιητικού αερομεταφορέα ασκεί και διατηρεί τον ουσιαστικό ρυθμιστικό έλεγχο του αερομεταφορέα ή στην πράξη καθορισμού δεν προσδιορίζεται με σαφήνεια η αρμόδια αεροναυτική αρχή· ήiii) ο αερομεταφορέας δεν τελεί υπό την κυριότητα και τον πραγματικό έλεγχο, ούτε άμεσα ούτε με κατά πλειοψηφία συμμετοχή, κρατών μελών ή/και υπηκόων των κρατών μελών, ή/και άλλων χωρών αναφερόμενων στο παράρτημα 3 ή/και υπηκόων των συγκεκριμένων άλλων χωρών· ήiv) ο αερομεταφορέας έχει ήδη λάβει άδεια εκμετάλλευσης βάσει διμερούς συμφωνίας μεταξύ του Χασεμιτικού Βασιλείου της Ιορδανίας και άλλου κράτους μέλους, και το Χασεμιτικό Βασίλειο της Ιορδανίας αποδείξει ότι ο αερομεταφορέας, ασκώντας τα δικαιώματα μεταφοράς που απορρέουν από την παρούσα συμφωνία σε δρομολόγιο που περιλαμβάνει σημείο στο έδαφος αυτού του κράτους μέλους, καταστρατηγεί τους περιορισμούς ως προς τα δικαιώματα μεταφοράς που επιβάλλει η διμερής συμφωνία μεταξύ του Χασεμιτικού Βασιλείου της Ιορδανίας και του


text: άλλου κράτους μέλους· ήv) ο καθορισμένος αερομεταφορέας διαθέτει πιστοποιητικό αερομεταφορέα που έχει εκδοθεί από κράτος μέλος, το οποίο δεν έχει συνάψει διμερή συμφωνία αεροπορικών μεταφορών με το Χασεμιτικό Βασίλειο της Ιορδανίας και έχει αρνηθεί να παραχωρήσει δικαιώματα μεταφοράς στους αερομεταφορείς που έχει καθορίσει το Χασεμιτικό Βασίλειο της Ιορδανίας.Κατά την άσκηση των δικαιωμάτων που της παρέχει η παρούσα παράγραφος, το Χασεμιτικό Βασίλειο της Ιορδανίας δεν εισάγει διακρίσεις μεταξύ κοινοτικών αερομεταφορέων για λόγους εθνικότητας.Άρθρο 3Δικαιώματα σχετικά με τον ρυθμιστικό έλεγχο1. Οι διατάξεις της παραγράφου 2 του παρόντος άρθρου συμπληρώνουν τα άρθρα που περιλαμβάνονται στο παράρτημα 2 στοιχείο γ).2. Όταν ένα κράτος μέλος έχει καθορίσει αερομεταφορέα, του οποίου τον ρυθμιστικό έλεγχο διασφαλίζει και διατηρεί άλλο κράτος μέλος, τα δικαιώματα του Χασεμιτικού Βασιλείου της Ιορδανίας που απορρέουν από τις διατάξεις ασφάλειας πτήσεων της συμφωνίας μεταξύ του κράτους μέλους που έχει καθορίσει τον αερομεταφορέα και του Χασεμιτικού Βασιλείου της Ιορδανίας ισχύουν εξίσου σε ό,τι αφορά την έκδοση, την εφαρμογή ή τη διατήρηση των προτύπων ασφαλείας πτήσεων από το εν λόγω άλλο κράτος μέλος και σε ό,τι αφορά την άδεια εκμετάλλευσης του συγκεκριμένου αερομεταφορέα.Άρθρο 4Φορολόγηση αεροπορικών καυσίμων1. Οι διατάξεις της παραγράφου 2 του παρόντος άρθρου συμπληρώνουν τις σχετικές διατάξεις των άρθρων που παρατίθενται στο παράρτημα 2 στοιχείο δ).2. Κατά παρέκκλιση οιασδήποτε άλλης αντίθετης διάταξης, οι συμφωνίες που περιλαμβάνονται στο παράρτημα 2 στοιχείο δ) δεν εμποδίζουν τα κράτη μέλη να επιβάλλουν φόρους, εισφορές, δασμούς, τέλη ή επιβαρύνσεις επί των καυσίμων που παρέχονται στο έδαφός τους στα αεροσκάφη καθορισμένου αερομεταφορέα του Χασεμιτικού Βασιλείου της Ιορδανίας, ο οποίος εκτελεί δρομολόγια μεταξύ σημείου στο έδαφος του συγκεκριμένου κράτους μέλους και άλλου σημείου στο έδαφος του κράτους μέλους αυτού ή στο έδαφος άλλου κράτους μέλους.Άρθρο 5Ναύλοι μεταφοράς εντός της Ευρωπαϊκής Κοινότητας1. Οι διατάξεις της παραγράφου 2 του παρόντος άρθρου συμπληρώνουν τα άρθρα που παρατίθενται στο παράρτημα 2 στοιχείο ε).2. Οι ναύλοι που επιβάλλονται από αερομεταφορέα(είς) καθορισμένο(ους) από το Χασεμιτικό Βασίλειο της Ιορδανίας βάσει μιας συμφωνίας του παραρτήματος 1, η οποία περιέχει διάταξη περιλαμβανόμενη στο παράρτημα 2 στοιχείο ε), για μεταφορές εξ ολοκλήρου εντός της Ευρωπαϊκής Κοινότητας, υπόκεινται στο ευρωπαϊκό κοινοτικό δίκαιο.Άρθρο 6Συμβατότητα με τους κανόνες ανταγωνισμού1. Κατά παρέκκλιση τυχόν αντίθετων διατάξεων, καμία διάταξη οποιασδήποτε συμφωνίας που παρατίθεται στο παράρτημα 1: i) δεν ευνοεί την έγκριση συμφωνιών μεταξύ επιχειρήσεων, αποφάσεων από ενώσεις επιχειρήσεων ή συνεννοημένων πρακτικών που εμποδίζουν ή νοθεύουν τον ανταγωνισμό· ii) δεν ενισχύει τις επιπτώσεις τέτοιων συμφωνιών, αποφάσεων ή συνεννοημένων πρακτικών· ή iii) δεν αναθέτει σε ιδιωτικούς οικονομικούς παράγοντες την αρμοδιότητα λήψης μέτρων που εμποδίζουν, νοθεύουν ή περιορίζουν τον ανταγωνισμό.2. Οι διατάξεις των συμφωνιών του παραρτήματος 1, οι οποίες δεν συμβιβάζονται με την παράγραφο 1 του παρόντος άρθρου, δεν εφαρμόζονται.Άρθρο 7Παραρτήματα της συμφωνίαςΤα παραρτήματα της παρούσας συμφωνίας αποτελούν αναπόσπαστο μέρος αυτής.Άρθρο 8Αναθεώρηση ή τροποποίησηΤα συμβαλλόμενα μέρη μπορούν, ανά πάσα στιγμή, να αναθεωρήσουν ή να τροποποιήσουν την παρούσα συμφωνία με κοινή συναίνεση.Άρθρο 9Έναρξη ισχύος και προσωρινή εφαρμογή1. Η παρούσα συμφωνία τίθεται σε ισχύ από τη στιγμή που τα συμβαλλόμενα μέρη κοινοποιήσουν γραπτώς αμοιβαία ότι έχουν ολοκληρώσει τις αντίστοιχες εσωτερικές διαδικασίες τους που είναι αναγκαίες για την έναρξη ισχύος της συμφωνίας.2. Κατά


text: παρέκκλιση της παραγράφου 1, τα συμβαλλόμενα μέρη συμφωνούν να εφαρμόζουν προσωρινά την παρούσα συμφωνία από την πρώτη ημέρα του μηνός που έπεται της ημερομηνίας, κατά την οποία τα συμβαλλόμενα μέρη θα έχουν αμοιβαία κοινοποιήσει την ολοκλήρωση των αναγκαίων για τον σκοπό αυτό διαδικασιών.3. Οι συμφωνίες και άλλες συμβατικές ρυθμίσεις μεταξύ κρατών μελών και του Χασεμιτικού Βασιλείου της Ιορδανίας, οι οποίες, κατά την ημερομηνία υπογραφής της παρούσας συμφωνίας, δεν έχουν ακόμη αρχίσει να ισχύουν ούτε εφαρμόζονται προσωρινά, παρατίθενται στο παράρτημα 1 στοιχείο β). Η παρούσα συμφωνία εφαρμόζεται σε όλες αυτές τις συμφωνίες και ρυθμίσεις από την ημερομηνία έναρξης ισχύος ή προσωρινής εφαρμογής τους.Άρθρο 10Λύση1. Η λύση μιας από τις συμφωνίες που παρατίθενται στο παράρτημα 1 συνεπάγεται ταυτόχρονη λήξη της ισχύος όλων των διατάξεων της παρούσας συμφωνίας που σχετίζονται με τη συγκεκριμένη συμφωνία του παραρτήματος 1.2. Η λύση όλων των συμφωνιών που παρατίθενται στο παράρτημα 1 συνεπάγεται ταυτόχρονη λήξη της ισχύος της παρούσας συμφωνίας.ΣΕ ΠΙΣΤΩΣΗ ΤΩΝ ΑΝΩΤΕΡΩ, οι υπογεγραμμένοι, δεόντως εξουσιοδοτημένοι προς τούτο, υπέγραψαν την παρούσα συμφωνία.Έγινε στις Βρυξέλλες, στις είκοσι πέντε Φεβρουαρίου δύο χιλιάδες οκτώ, εις διπλούν, στην αγγλική, βουλγαρική, γαλλική, γερμανική, δανική, ελληνική, εσθονική, ιταλική, ισπανική, λεττονική, λιθουανική, μαλτεζική, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική, φινλανδική και αραβική γλώσσα.За Европейската общностPor la Comunidad EuropeaZa Evropské společenstvíFor Det Europæiske FællesskabFür die Europäische GemeinschaftEuroopa Ühenduse nimelΓια την Ευρωπαϊκή ΚοινότηταFor the European CommunityPour la Communauté européennePer la Comunità europeaEiropas Kopienas vārdāEuropos bendrijos varduaz Európai Közösség részérőlGħall-Komunità EwropeaVoor de Europese GemeenschapW imieniu Wspólnoty EuropejskiejPela Comunidade EuropeiaPentru Comunitatea EuropeanăZa Európske spoločenstvoZa Evropsko skupnostEuroopan yhteisön puolestaFör Europeiska gemenskapen+++++ TIFF ++++++++++ TIFF ++++++++++ TIFF +++++За Хашемитското кралство ЙорданияPor el Reino Hachemí de JordaniaZa Jordánské hášimovské královstvíFor Det Hashemitiske Kongerige JordanFür das Haschemitische Königreich JordanienJordaania Hašimiidi Kuningriigi nimelΓια το Χασεμιτικό Βασίλειο της ΙορδανίαςFor the Hashemite Kingdom of JordanPour le Royaume hachémite de JordaniePer il Regno Hashemita di GiordaniaJordānijas Hāšimītu Karalistes vārdāJordanijos Hašimitų Karalystės varduA Jordán Hasimita Királyság részérőlGħar-Renju Haxemit tal-ĠordanVoor het Hasjemitisch Koninkrijk JordaniëW imieniu Jordańskiego Królestwa HaszymidzkiegoPelo Reino Hachemita da JordâniaPentru Regatul Hașemit al IordanieiZa Jordánske hašimovské královstvoZa Hašemitsko kraljevino JordanijoJordanian hašemiittisen kuningaskunnan puolestaFör Hashemitiska konungariket Jordanien+++++ TIFF ++++++++++ TIFF +++++--------------------------------------------------ΠΑΡΑΡΤΗΜΑ 1Κατάλογος των συμφωνιών στις οποίες αναφέρεται το άρθρο 1 της παρούσας συμφωνίαςα) Συμφωνίες αεροπορικών μεταφορών μεταξύ του Χασεμιτικού Βασιλείου της Ιορδανίας και κρατών μελών της Ευρωπαϊκής Κοινότητας, οι οποίες, κατά την ημερομηνία υπογραφής της παρούσας συμφωνίας, έχουν συναφθεί, υπογραφεί ή/και εφαρμόζονται προσωρινά- Συμφωνία αεροπορικών μεταφορών μεταξύ της κυβέρνησης της Ομοσπονδιακής Δημοκρατίας της Αυστρίας και του Χασεμιτικού Βασιλείου της Ιορδανίας που υπεγράφη στη Βιέννη στις 16 Ιουνίου 1976, αναφερόμενη στο παράρτημα 2 ως "συμφωνία Ιορδανίας — Αυστρίας"·Όπως τροποποιήθηκε με την ανταλλαγή διακοινώσεων στις 23 Μαΐου και στις 8 Ιουλίου 1993·Όπως συμπληρώθηκε από το εμπιστευτικό μνημόνιο συμφωνίας που υπεγράφη στο Αμμάν στις 29 Οκτωβρίου 1997.- Συμφωνία μεταξύ της κυβέρνησης του Βασιλείου του Βελγίου και του Χασεμιτικού Βασιλείου της Ιορδανίας για την έναρξη τακτικών αεροπορικών γραμμών μεταξύ και πέραν των αντιστοίχων εδαφών τους, η οποία υπεγράφη στο Αμμάν στις 19 Οκτωβρίου 1960, αναφερόμενη στο εξής στο παράρτημα 2 ως "συμφωνία Ιορδανίας — Βελγίου"·Όπως συμπληρώθηκε από το


text: εμπιστευτικό μνημόνιο συμφωνίας που υπεγράφη στο Αμμάν στις 15 Σεπτεμβρίου 1994.- Συμφωνία αεροπορικών μεταφορών μεταξύ της κυβέρνησης της Δημοκρατίας της Βουλγαρίας και του Χασεμιτικού Βασιλείου της Ιορδανίας μεταξύ και πέραν των αντιστοίχων εδαφών τους, η οποία υπεγράφη στο Αμμάν στις 25 Αυγούστου 2001, αναφερόμενη στο εξής στο παράρτημα 2 ως "συμφωνία Ιορδανίας — Βουλγαρίας".- Συμφωνία τακτικών εμπορικών αεροπορικών μεταφορών μεταξύ της Κυπριακής Δημοκρατίας και του Χασεμιτικού Βασιλείου της Ιορδανίας, η οποία υπεγράφη στο Αμμάν στις 23 Απριλίου 1967, αναφερόμενη στο εξής στο παράρτημα 2 ως "συμφωνία Ιορδανίας — Κύπρου".- Συμφωνία αεροπορικών μεταφορών μεταξύ της κυβέρνησης της Τσεχικής Δημοκρατίας και του Χασεμιτικού Βασιλείου της Ιορδανίας, η οποία υπεγράφη στο Αμμάν στις 20 Σεπτεμβρίου 1997, αναφερόμενη στο εξής στο παράρτημα 2 ως "συμφωνία Ιορδανίας — Τσεχικής Δημοκρατίας".- Συμφωνία μεταξύ της κυβέρνησης του Βασιλείου της Δανίας και του Χασεμιτικού Βασιλείου της Ιορδανίας για την έναρξη τακτικών αεροπορικών γραμμών μεταξύ και πέραν των αντιστοίχων εδαφών τους, η οποία υπεγράφη στο Αμμάν στις 7 Δεκεμβρίου 1961, αναφερόμενη στο εξής στο παράρτημα 2 ως "συμφωνία Ιορδανίας — Δανίας".- Συμφωνία αεροπορικών μεταφορών μεταξύ της κυβέρνησης της Δημοκρατίας της Φινλανδίας και του Χασεμιτικού Βασιλείου της Ιορδανίας μεταξύ και πέραν των αντιστοίχων εδαφών τους, η οποία υπεγράφη στο Ελσίνκι στις 11 Απριλίου 1978, αναφερόμενη στο εξής στο παράρτημα 2 ως "συμφωνία Ιορδανίας — Φινλανδίας".- Συμφωνία αεροπορικών μεταφορών μεταξύ της Γαλλικής Δημοκρατίας και του Χασεμιτικού Βασιλείου της Ιορδανίας, η οποία υπεγράφη στο Αμμάν στις 30 Απριλίου 1966, αναφερόμενη στο εξής στο παράρτημα 2 ως "συμφωνία Ιορδανίας — Γαλλίας"·Όπως συμπληρώθηκε από το μνημόνιο συμφωνίας που υπεγράφη στο Παρίσι στις 16 Νοεμβρίου 2000.- Συμφωνία αεροπορικών μεταφορών μεταξύ της Ομοσπονδιακής Δημοκρατίας της Γερμανίας και του Χασεμιτικού Βασιλείου της Ιορδανίας που υπεγράφη στη Βόννη στις 29 Ιανουαρίου 1970, αναφερόμενη στο παράρτημα 2 ως "συμφωνία Ιορδανίας — Γερμανίας".- Συμφωνία τακτικών εμπορικών αεροπορικών γραμμών μεταξύ της κυβέρνησης του Βασιλείου της Ελλάδας και του Χασεμιτικού Βασιλείου της Ιορδανίας, η οποία υπεγράφη στην Αθήνα στις 17 Απριλίου 1967, αναφερόμενη στο εξής στο παράρτημα 2 ως "συμφωνία Ιορδανίας — Ελλάδας".- Συμφωνία αεροπορικών μεταφορών μεταξύ της Ιρλανδίας και του Χασεμιτικού Βασιλείου της Ιορδανίας που μονογραφήθηκε στις 19 Μαρτίου 1998, αναφερόμενη στο παράρτημα 2 ως "συμφωνία Ιορδανίας — Ιρλανδίας".- Συμφωνία μεταξύ της κυβέρνησης της Ιταλικής Δημοκρατίας και του Χασεμιτικού Βασιλείου της Ιορδανίας για την έναρξη και εκτέλεση τακτικών αεροπορικών γραμμών πέραν των αντιστοίχων εδαφών τους, η οποία υπεγράφη στη Ρώμη στις 28 Μαρτίου 1980, αναφερόμενη στο εξής στο παράρτημα 2 ως "συμφωνία Ιορδανίας — Ιταλίας"·Νοείται σε συνδυασμό με το εμπιστευτικό μνημόνιο συμφωνίας που υπεγράφη στις 25 Ιουνίου 1978·Όπως τροποποιήθηκε με την ανταλλαγή διακοινώσεων στις 12 Ιουλίου και στις 11 Σεπτεμβρίου 1996.- Συμφωνία μεταξύ της κυβέρνησης του Μεγάλου Δουκάτου του Λουξεμβούργου και της κυβέρνησης του Χασεμιτικού Βασιλείου της Ιορδανίας για την έναρξη και εκτέλεση τακτικών αεροπορικών γραμμών μεταξύ και πέραν των αντιστοίχων εδαφών τους, η οποία υπεγράφη στο Αμμάν στις 9 Απριλίου 1962, αναφερόμενη στο εξής στο παράρτημα 2 ως "συμφωνία Ιορδανίας — Λουξεμβούργου".- Συμφωνία αεροπορικών μεταφορών μεταξύ της κυβέρνησης της Μάλτας και της κυβέρνησης του Χασεμιτικού Βασιλείου της Ιορδανίας μεταξύ και


text: πέραν των αντιστοίχων εδαφών τους, η οποία μονογραφήθηκε και επισυνάφθηκε ως προσάρτημα C στο μνημόνιο συμφωνίας που υπεγράφη στο Αμμάν στις 28 Σεπτεμβρίου 1999, αναφερόμενη στο εξής στο παράρτημα 2 ως "σχέδιο συμφωνίας Ιορδανίας — Μάλτας".- Συμφωνία μεταξύ της κυβέρνησης του Βασιλείου των Κάτω Χωρών και της κυβέρνησης του Χασεμιτικού Βασιλείου της Ιορδανίας για την έναρξη και εκτέλεση τακτικών αεροπορικών γραμμών μεταξύ και πέραν των αντιστοίχων εδαφών τους, που υπεγράφη στο Αμμάν στις 24 Αυγούστου 1961, αναφερόμενη στο εξής στο παράρτημα 2 ως "συμφωνία Ιορδανίας — Κάτω Χωρών".- Συμφωνία αεροπορικών μεταφορών μεταξύ της κυβέρνησης της Δημοκρατίας της Πολωνίας και της κυβέρνησης του Χασεμιτικού Βασιλείου της Ιορδανίας, που υπεγράφη στο Αμμάν στις 22 Νοεμβρίου 1993, αναφερόμενη στο εξής στο παράρτημα 2 ως "συμφωνία Ιορδανίας — Πολωνίας".- Συμφωνία αεροπορικών μεταφορών μεταξύ της κυβέρνησης της Πορτογαλίας και της κυβέρνησης του Χασεμιτικού Βασιλείου της Ιορδανίας που μονογραφήθηκε και επισυνάφθηκε στο μνημόνιο συμφωνίας που υπεγράφη στη Λισαβόνα στις 29 Ιανουαρίου 1982, αναφερόμενη στο παράρτημα 2 ως "σχέδιο συμφωνίας Ιορδανίας — Πορτογαλίας".- Συμφωνία πολιτικών αεροπορικών μεταφορών μεταξύ της κυβέρνησης της Σοσιαλιστικής Δημοκρατίας της Ρουμανίας και της κυβέρνησης του Χασεμιτικού Βασιλείου της Ιορδανίας που υπεγράφη στο Βουκουρέστι στις 17 Σεπτεμβρίου 1975, αναφερόμενη στο εξής στο παράρτημα 2 ως "συμφωνία Ιορδανίας — Ρουμανίας".- Συμφωνία αεροπορικών μεταφορών μεταξύ της κυβέρνησης του Βασιλείου της Ισπανίας και της κυβέρνησης του Χασεμιτικού Βασιλείου της Ιορδανίας που υπεγράφη στη Μαδρίτη στις 18 Μαΐου 1977, αναφερόμενη στο εξής στο παράρτημα 2 ως "συμφωνία Ιορδανίας — Ισπανίας".- Συμφωνία μεταξύ της κυβέρνησης του Βασιλείου της Σουηδίας και της κυβέρνησης του Χασεμιτικού Βασιλείου της Ιορδανίας για την έναρξη τακτικών αεροπορικών γραμμών μεταξύ και πέραν των αντιστοίχων εδαφών τους που υπεγράφη στο Αμμάν στις 9 Ιανουαρίου 1961, αναφερόμενη στο εξής στο παράρτημα 2 ως "συμφωνία Ιορδανίας — Σουηδίας".- Συμφωνία αεροπορικών μεταφορών μεταξύ της κυβέρνησης του Ηνωμένου Βασιλείου της Μεγάλης Βρετανίας και της Βόρειας Ιρλανδίας και της κυβέρνησης του Χασεμιτικού Βασιλείου της Ιορδανίας μεταξύ και πέραν των αντίστοιχων εδαφών τους που υπεγράφη στο Λονδίνο στις 9 Αυγούστου 1969, αναφερόμενη στο παράρτημα 2 κατωτέρω ως "συμφωνία Ιορδανίας — ΗΒ".- Σχέδιο συμφωνίας αεροπορικών μεταφορών μεταξύ της κυβέρνησης του Ηνωμένου Βασιλείου της Μεγάλης Βρετανίας και της Βόρειας Ιρλανδίας και της κυβέρνησης του Χασεμιτικού Βασιλείου της Ιορδανίας μεταξύ και πέραν των αντίστοιχων εδαφών τους που μονογραφήθηκε και επισυνάφθηκε ως παράρτημα Β στο μνημόνιο συμφωνίας που υπεγράφη στο Αμμάν στις 13 Ιουλίου 1995 (αναφερόμενη στο παράρτημα 2 κατωτέρω ως "σχέδιο συμφωνίας Ιορδανίας — ΗΒ".β) Συμφωνίες αεροπορικών μεταφορών και άλλες συμβατικές ρυθμίσεις που έχουν μονογραφηθεί ή υπογραφεί μεταξύ του Χασεμιτικού Βασιλείου της Ιορδανίας και κρατών μελών της Ευρωπαϊκής Κοινότητας, οι οποίες, κατά την ημερομηνία υπογραφής της παρούσας συμφωνίας, δεν έχουν ακόμη αρχίσει να ισχύουν και δεν εφαρμόζονται προσωρινά[αφίεται σκοπίμως κενό]--------------------------------------------------ΠΑΡΑΡΤΗΜΑ 2Κατάλογος των άρθρων των συμφωνιών που παρατίθενται στο παράρτημα 1, στα οποία αναφέρονται τα άρθρα 2 έως 5 της παρούσας συμφωνίαςα) Καθορισμός αερομεταφορέα από κράτος μέλος:- Άρθρο 3 της συμφωνίας Ιορδανίας – Αυστρίας·- Άρθρο 2 της συμφωνίας Ιορδανίας – Βελγίου·- Άρθρο 3 της συμφωνίας Ιορδανίας – Βουλγαρίας·- Άρθρο 3 της συμφωνίας Ιορδανίας – Κύπρου·- Άρθρο